Die jaar 1978 was 'n gewone jaar wat volgens die Gregoriaanse kalender op 'n Sondag begin het. Dit was die 78ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 3 April – Die 50ste Oscar-toekenningsaand vind plaas. 1-25 Junie – Die elfde FIFA Sokker-Wêreldbekertoernooi word in Argentinië gespeel, wat deur dié land gewen word. 22 Junie – James W. Christy ontdek die eerste natuurlike satelliet Charon van die dwergplaneet Pluto. 7 Julie – Die Solomoneilande word van die Verenigde Koninkryk onafhanklik. 26 Augustus – Pous Johannes Paulus I volg Pous Paulus VI op. 28 September – P.W. Botha volg John Vorster op as Eerste Minister van Suid-Afrika. 1 Oktober – Tuvalu word van die Verenigde Koninkryk onafhanklik. 16 Oktober – Pous Johannes Paulus II volg Pous Johannes Paulus I op. 3 November – Dominica word van die Verenigde Koninkryk onafhanklik. 27 Desember – Spanje word ’n demokrasie ná 40 jaar van diktatorskap. Frankryk word 'n volle lid van die Internasionale Rugbyvoetbalraad (IRVR; nou Wêreldrugby). 17 Januarie – Mandoza, Suid-Afrikaanse kwaito-musikant († 2016).


Die jaar 1947 was 'n gewone jaar wat volgens die Gregoriaanse kalender op 'n Woensdag begin het. Dit was die 47ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. N. Wiener gebruik vir die eerste keer die term kubernetika om die konsep van terugvoer en selfregulering in stelsels te bespreek. 25 Januarie – Die NG gemeente Port Nolloth in Namakwaland stig af van die moedergemeente op Springbok. 15 April – Jackie Robinson maak sy debuut vir die Los Angeles Dodgers-bofbal span, en breek so dié sport se kleurlyn. 18 April – Mev. Ples word deur Robert Broom en John T. Robinson gevind. 25 Junie – Die Boeing B-50 Superfortress onderneem sy nooiensvlug. 14 Augustus – Pakistan word van die Verenigde Koninkryk onafhanklik. 15 Augustus – Indië word van die Verenigde Koninkryk onafhanklik en Jawaharlal Nehru word die eerste eerste minister van dié land. 18 September – Die Amerikaanse Lugmag word 'n afsonderlike deel van die Amerikaanse Weermag. 14 Oktober – Die Amerikaanse vlieënier Chuck Yeager breek deur die klankgrens in die Bell X-1-vliegtuig.


Die jaar 430 was 'n gewone jaar wat volgens die Gregoriaanse kalender op 'n Dinsdag begin het. Dit was die 30ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Die Romeinse generaal Aetius verslaan die Wes-Gote by Arles en beëindig hulle opstand. Anastasius I, keiser van Bisantium († 578) Sidonius Apollinaris, 'n digter, diplomaat en biskop († 489) 28 Augustus – Augustinus van Hippo, Christelike leier, filosoof en skrywer uit Noord-Afrika (* 354)


Die jaar 436 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 36ste jaar van die 5de eeu n.C. In teenstelling met gewone jare het die jaar 366 dae en 'n 29 Februarie gehad. Die Hunne vernietig die Boergondiese ryk by Worms.


Fresko is 'n tegniek van muurskildering wat op vars ("nat") kalkpleister aangewend word. Water word gebruik as 'n middel om die droëpoeierpigment met die pleister te laat bind en wanneer die pleister hard word, word die skildering 'n integrale deel van die muur. Die woord "fresko" (Italiaans: affresco) is afgelei van die Italiaanse byvoeglike naamwoord fresco, wat "vars" beteken. 'n Ander tegniek is fresco-secco, waar die verf aan droë pleister aangewend word om skildering in fresko aan te vul. Die freskotegniek word reeds sedert die oudheid gebruik en word nou verbind met Italiaanse Renaissanceskildering. Die woord "fresko" word soms verkeerdelik gebruik om te verwys na enige muurskildering, ongeag die pleistertegnologie of bindmiddel. Dit dra gedeeltelik by tot die misverstand dat die meeste muurskilderings op nat kalkpleister aangewend is. Selfs in oënskynlik buon fresco- ("ware vars")-tegnologie was die gebruik van aanvullende organiese materiale algemeen. Buon fresco-pigment word teen kamertemperatuur met water gemeng en op 'n dun laag nat, vars pleister aangewend wat die intonaco (van die Italiaanse woord vir pleister) genoem word.


Gymnosporia ovata is 'n struik wat tot die genus Gymnosporia hoort. Die spesie is endemies aan suidwes-Indië. Alfabetiese lys van Suid-Afrikaanse bome Plants of the World Online


Die Sixtynse kapel (Latyn: Sacellum Sixtinum; Italiaans: Cappella Sistina) is 'n kapel in die Apostoliese Paleis in die Vatikaanstad en die amptelike woning van die pous. Die kapel, wat eers as die Cappella Magna ("Groot Kapel") bekend was, is genoem na pous Sixtus IV, wat dit tussen 1473 en 1481 laat bou het. Dit is vandag die ligging van die pouslike konklaaf, waar die pous gekies word. Die roem van die Sixtynse kapel lê hoofsaaklik in die fresko's wat die binnekant versier, veral die plafon van die Sixtynse kapel en Die laaste oordeel, albei deur Michelangelo. Tydens die bewind van Sixtus IV het 'n span Renaissance-skilders, insluitende Sandro Botticelli, Pietro Perugino en Domenico Ghirlandaio, 'n reeks fresko's geskep wat die Lewe van Moses en die Lewe van Christus uitgebeeld het, met pouslike portrette daarbo en trompe-l'œil-behangsels daaronder. Dié skilderye is in 1482 voltooi, en op 15 Augustus 1483 het Sixtus IV die eerste mis in die Sixtynse kapel gehou, waartydens die kapel ingewy en aan die Maagd Maria opgedra is.


Gymnosporia gracilipes is 'n struik of klein boom wat hoort tot die genus Gymnosporia. Die spesie is inheems aan Angola, Burundi, Demokratiese Republiek die Kongo, Ethiopië, Kameroen, Rwanda, Sentraal-Afrikaanse Republiek, Soedan, Tanzanië en Uganda. Die plant het ook twee subspesies: Gymnosporia gracilipes subsp. arguta (Loes.) Jordaan Gymnosporia gracilipes subsp. gracilipes Alfabetiese lys van Suid-Afrikaanse bome Plants of the World Online


Die Carnegie-verslag was die resultaat van die Carnegie-kommissie se ondersoek tussen 1928 en 1932 na die probleem van die groot aantal armblankes in Suid-Afrika. In die tweede helfte van die 1920’s het die Carnegie-korporasie van New York in die armoede waarin baie blankes in Suid-Afrika gedompel was, begin belangstel nadat dr. E.G. Malherbe hul aandag daarop gevestig het. Dit het in 1927 uitgeloop op ‘n besoek van die president en sekretaris van die korporasie aan Suid-Afrika. Twee jaar later het die korporasie aangekondig dat dit die hele navorsingsprojek sal finansier en dat die N.G. Kerk die leiding in die projek sal neem. Aanvanklik het die Amerikaners dr. K.L. Butterfield en dr. C.W. Coulter gehelp, maar daarna was dit in die hande van die hoofnavorsers R.W. Wilcocks, J.R. Albertyn en J.F.W. Grosskopf. Die werk is hoofsaaklik deur Suid-Afrikaanse geleerdes en deskundiges onderneem. Hulle het die hele land deurkruis en onderhoude gevoer, vraelyste laat invul en toetse afgneem. Die verslag het in 1932 verskyn en het bestaan uit 5 omvattende dele in Afrikaans en Engels en is in Oktober 1934 by die Volkskongres gereël deur die Federale Armesorgraad van die NG Kerk bespreek.


Gymnosporia buchananii is 'n struik of klein boompie wat hoort tot die genus Gymnosporia. Die spesie is inheems aan Angola, Benin, Burundi, Demokratiese Republiek die Kongo, Ethiopië, Gaboen, Golf van Guinee-eilande, Ivoorkus, Kameroen, Kenia, Malawi, Mosambiek, Nigerië, Republiek die Kongo, Rwanda, Sentraal-Afrikaanse Republiek, Soedan, Tanzanië, Uganda en Zambië. Alfabetiese lys van Suid-Afrikaanse bome Plants of the World Online


Die jaar 231 was 'n gewone jaar wat volgens die Gregoriaanse kalender op 'n Saterdag begin het. Dit was die 31ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Sun Lin, regent van Wu.


Gymnosporia swazica is 'n struik of 'n klein boompie wat hoort tot die genus Gymnosporia. Die spesie is inheems aan KwaZulu-Natal, Mpumalanga en Eswatini. Die boom se FSA-nommer is 749. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ ResearchGate Plants of the World Online


Die Kramberg is 'n bergreeks geleë in die Oos-Kaap provinsie van Suid-Afrika, dit is 'n noordelike uitbreiding van die Stormberg en 'n verlenging van die groter Drakensbergreeks. Dit vorm deel van die Stormberggebied wat dorpe soos Aliwal-Noord, Jamestown en Burgersdorp insluit. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die jaar 255 was 'n gewone jaar wat volgens die Gregoriaanse kalender op 'n Maandag begin het. Dit was die 55ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Met behulp van 'n vloot val die Gote Klein-Asië aan.


Die jaar 1699 was 'n gewone jaar wat volgens die Gregoriaanse kalender op 'n Donderdag begin het. Dit was die 99ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 12 Maart – Pous Innocentius XII publiseer die brief Com Alias teen kwiëtisme. 18 Mei – Pous Innocentius XII publiseer die brief Regi saeculorum oor die Jubeljaar 1700. 14 November – Pous Innocentius XII stel 7 nuwe kardinale aan, waaronder Giuseppi Archinto, aartsbiskop van Milaan. 2/3 Januarie – Osman III, 'n sultan van die Ottomaanse Ryk († 1757). 17 Februarie – Georg Wenzeslaus von Knobelsdorff, Duitse argitek en skilder († 1753). 14 Mei – Ryk Tulbagh, 'n goewerneur van die Kaap de Goede Hoop († 1771). 30 November – Christiaan VI van Denemarke, Koning van Denemarke en Noorweë († 1746). Onbekend – Etienne Barbier, Kaapse rebel gebore in Frankryk († 1739). 25 Augustus – Christiaan V van Denemarke, Koning van Denemarke en Noorweë (* 1646).


Die jaar 297 was 'n gewone jaar wat volgens die Gregoriaanse kalender op 'n Vrydag begin het. Dit was die 97ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Carausius, teenkeiser in Gallië.


Gymnosporia confertiflora is 'n boom wat hoort tot die genus Gymnosporia. Die spesie is endemies aan die Volksrepubliek China en kom in die suidooste voor. Alfabetiese lys van Suid-Afrikaanse bome Plants of the World Online


Gymnosporia orbiculata is 'n boom wat hoort tot die genus Gymnosporia. Die spesie is endemies aan die Volksrepubliek China en kom in die provinsie Yunnan voor. Alfabetiese lys van Suid-Afrikaanse bome Plants of the World Online


Die Balto-Slawiese taalgroep vorm deel van die Indo-Europese taalfamilie en voeg die Baltiese tale en Slawiese tale saam op die grond van 'n veronderstelde verwantskap wat spruit uit of reflekteer word in die geografiese nabyheid waarin hierdie tale fungeer. Die Baltiese en Slawiese tale is argaïes en daar word geglo dat tale in dié groepe nader is aan proto-Indo-Europees as enige ander lewende tale. Daar is taalkundiges wat dié samevoeging van die Baltiese en Slawiese tale in een groep betwis. Wikimedia Commons het meer media in die kategorie Balto-Slawies. (en) "Ethnologue: Languages of the World, Seventeenth edition, Balto-Slavic". Ethnologue. Besoek op 30 Maart 2018. (en) "Balto-Slavic languages". Encyclopædia Britannica. Besoek op 30 Maart 2018.


Die Bybel is die heilige boek van Christendom, Judaïsme, Rastafarianisme en Samaritaïsme. Die Joodse Bybel of Tanag het 39 dele en vertel die verhaal van God se verhouding met die Joodse mense in antieke tye. Dié 39 dele is ook deel van die Christelike Bybel en word die Ou Testament genoem. Die Christelike Bybel het nog 27 dele, wat die Nuwe Testament genoem word. Daarin word die verhaal van Jesus vertel. Die woord 'Bybel' stam van die Griekse woord βιβλια biblia (boeke), wat 'n meervoud is van βιβλιον biblion (wat oorspronklik papirus beteken en later gebruik is as aanduiding van papier, geskrif, boek(rol)). Die Bybel bevat drie verskillende versamelings boeke: Die Ou Testament, ook die Hebreeuse Bybel genoem. Dit is geskryf gedurende die eeue heen en dit bestaan oorspronklik vir die grootste deel in Hebreeus met enkele Aramese paragrawe. (Die Tanag is anders georden) Die Apokriewe boeke, boeke buiten die kanon van Nicea. Die Nuwe Testament, geskryf gedurende die tweede helfte van die eerste eeu na Christus, in moderne Grieks (koinè-Grieks).


Chili (Spaans: Chile, [ˈtʃile], luister (hulp·inligting)), amptelik die Republiek Chili (República de Chile, [reˈpuβlika ðe ˈtʃile], luister (hulp·inligting)), is ’n unitêre presidensiële grondwetlike republiek geleë aan die suidwestelike kus van Suid-Amerika. Chili is lank en smal en strek in ’n noord-suidrigting oor ’n afstand van sowat 4 300 kilometer, terwyl dit op sy breedste in ’n oos-wesrigting maksimaal 400 kilometer van die weskus tot by die grens met Argentinië strek. Dié land behels verskillende klimaatsones wat van tropiese woestyne in die noorde tot by die koel gematigde en subpolêre woudsones van Suid-Chili strek. Dit het lae berge langs die kus, ’n vrugbare vallei, en die Andesgebergte in die ooste. Chili word in die weste deur die Stille Oseaan, in die noorde deur Peru, in die noordooste deur Bolivië, in die ooste deur Argentinië en in die suide deur die Suidelike Oseaan begrens. Die Straat van Magellaan, wat volledig onder Chili se beheer val, bied dié land ook toegang tot die Atlantiese Oseaan in die ooste.


Die woord god verwys gewoonlik na 'n uiterste persoonlike en/of bonatuurlike wese. Die "opperwese-konsep" kan as inherent of abstrak voorgehou word. Wanneer die woord met 'n kleinletter gespel word, is dit 'n selfstandige naamwoord wat gewoonlik na die god van 'n arbitrêre godsdiens verwys, terwyl wanneer dit binne 'n gegewe godsdiens gebruik word om na daardie godsdiens se eie opperwese(s) te verwys, dit gewoonlik met 'n hoofletter geskryf word. In die Bybel sal daar byvoorbeeld na die Christelike god as "God" verwys word, maar wanneer in 'n sekulêre bespreking na enige god verwys word, word dit met 'n kleinletter geskryf. Die woord kom uit die Germaanse talegroep en is in die Westerse kultuur ekwivalent aan die Latyns-gebaseerde "Deus". Moderne monoteïstiese konsepte kom van die Abrahamse tradisie. Jahweh of Jehovah. Die naam van God soos geopenbaar in die Bybel (Ou- en Nuwe Testament). Gebaseer op die Hebreeuse woord JHWH (יהוה). Die Drie-eenheid (die Vader, die Seun (Jesus Christus), en die Heilige Gees) — hierdie leerstelling word geglo deur die meeste Christene.


Anchorage (letterlik: "ankerplek") is 'n stad in die Amerikaanse deelstaat Alaska. Met 'n bevolking van 260 283 (volgens die 2000-sensus) is Anchorage die grootste stad en ekonomiese sentrum van die deelstaat Alaska. 'n Bietjie minder as die helfte van die deelstaat se bevolking woon hier. Anchorage lê in Suid-Sentraal-Alaska, 61 grade noord (omtrent dieselfde as Stockholm en Sint Petersburg). Dit was aanvanklik 'n konstruksiekamp vir die bou van die Alaska Spoorweg. Teen 1920 het dit só gegroei dat dit amptelik as 'n stad geproklameer is. Vandag is die hawestad die middelpunt van die streek se olie- en gasbedryf. Op 27 Maart 1964 skud 'n hewige aardbewing, wat 9,2 op die Richterskaal gemeet het, die stad. Grootskaalse grondverskuiwings en 'n tsoenami berokken groot skade, en 125 mense verloor hulle lewens in die natuurramp. Die maksimum aantal verdiepings vir nuwe geboue is na die aardbewing tot 21 beperk. Die gemiddelde daaglikse temperatuur in die somer is 13° tot 23 °C, terwyl die gemiddelde temperature tydens die winter tot -15 °C kan daal.


Die Indo-Europese tale sluit sowat 443 (SIL skatting) tale en dialekte wat deur omtrent drie miljard mense gepraat word en die meeste groot taalfamilies van Europa en westelike Asië in die superfamilie in. Eietydse tale in die superfamilie sluit Bengaals, Engels, Duits, Frans, Hindi, Persies, Portugees, Russies, en Spaans (elk met meer as 100 miljoen eerstetaal sprekers) en Afrikaans en Nederlands in, sowel as dooie tale soos Latyn en kunsmatige tale soos Esperanto. Interessant genoeg is 'n paar Europese tale soos Fins, Hongaars en Baskies nie deel van die superfamilie nie. Dieselfde geld vir die meeste suider-Indiese tale, wat van Drawidiese oorsprong is (soos Telugu, Tamil, Kannada en Malayalam). Dié taalfamilie is so genoem omdat dit vanaf Indië tot oor die hele Europa streek. Sien ook: Proto-Indo-Europees, Diachroniese taalkunde, Glottochronologie. Die moontlikheid van 'n gemene oorsprong vir die uiteenlopende tale is vir die eerste keer voorgestel deur die Nederlander Marcus Zuerius van Boxhorn. Hy was 'n 17de-eeuse taalkundige met 'n groot kennis van Latyn. Hy het tewens Russies, Persies en Turks bestudeer.


Hierdie artikel handel oor die eiland. Vir die soewereine staat met dieselfde naam, sien Republiek Ierland. Vir die ses noordelike graafskappe wat deel uitmaak van die Verenigde Koninkryk, sien Noord-Ierland. Vir die historiese koninkryk, sien Koninkryk van Ierland. Ierland (Iers: Éire, [ˈeːɾʲə], luister (hulp·inligting); Engels: Ireland, [ˈaɪərlənd], luister (hulp·inligting); Ulster-Skots: Airlann, [ˈɑːrlən]) is die derde grootste eiland van Europa en die mees westelike van die Britse Eilande, met 'n lengte van 450 kilometer, 'n breedte van 260 kilometer en 'n totale oppervlak van 84 421 vierkante kilometer. Die eiland, wat dikwels ook die "Groen Eiland" genoem word, lê tussen die Atlantiese Oseaan in die weste en die Ierse See in die ooste. Die onverwagte uitkoms van Ierland se rewolusionêre periode tussen 1912 en 1925 was die vestiging van twee Ierse state op die eiland. Die onafhanklike Republiek Ierland met 4,7 miljoen oorwegend Rooms-Katolieke inwoners beslaan vyf-sesdes van Ierland se oppervlak, terwyl Noord-Ierland met 'n histories merendeels Protestantse bevolking van 1,8 miljoen van Ierse, Skotse en Engelse afkoms een van die Verenigde Koninkryk se vier lande is.


Kimberley is 'n stad in Suid-Afrika en die hoofstad van die Noord-Kaap met sowat 225 000 inwoners in 2011 (insluitend townships). Die plek waar Kimberley sou ontwikkel, het in 1871 wêreldwyd opslae gemaak ná die ontdekking van 'n diamantveld. Die mynboubedrywighede, wat hier vinnig ontwikkel het, gee onder meer aanleiding tot die industrialisering van Suid-Afrika. Kimberley maak op 2 September 1882 ook geskiedenis as die eerste stad in Suid-Afrika en die Suidelike Halfrond met elektriese gloeilamp-straatverligting – op 'n tydstip toe Londen se strate nog met gaslampe belig is. Kimberley en die aanliggende Beaconsfield is in 1912 verenig onder een dorpsbestuur en het in Desember daardie jaar stadstatus verwerf. Alhoewel die stad nie langs die belangrike toeristeroete van Suid-Afrika lê nie, is dit saam met Upington die poort na Suid-Afrika se "Wilde Weste" en na Namibië, met Namakwaland, die Augrabieswaterval, die Kgalagadi Vredespark (voorheen die Kalahari-Gemsbokpark), en die Namibwoestyn met die Visrivier-canyon as die belangrikste toeristebestemmings. In 1866 het die vyftienjarige plaasseun Erasmus Stephanus Jacobs 'n klein wit klip by die oewer van die Oranjerivier op die plaas De Kalk naby Hopetown gevind.


Die Krimoorlog is deur die Verenigde Koninkryk, Frankryk, die Koninkryk Sardinië en die Ottomaanse Ryk teen die Russiese Ryk gevoer op die Krimskiereiland vanaf Oktober 1853 tot Februarie 1856. Die Russiese tsaar Nikolaas I wou die beskermheer van die heilige plekke van Palestina word en het Moldowa en Wallachye in 1853 beset. Die Verenigde Koninkryk en Frankryk het gevrees dat Rusland 'n rol gaan speel in die Middellandse See en het Turkye gehelp. Die bondgenote het Sewastopol op die Krim aangeval en ingeneem. Nadat Alexander II tsaar geword het, het onderhandelings begin wat tot die vrede van Parys van 1856 gelei het. Die oorlog het bekend geword deur die rol van Florence Nightingale. Rusland het die grootste belangstelling in die Turkse besittings gehad en in Londen, Wenen en Parys is die gretigheid met wantroue dopgehou. Oostenryk het sy eie ambisies in die Turkse Balkan gehad, terwyl Frankryk en Engeland eerder 'n swak Turkye as 'n sterk Rusland in beheer van die strategies belangrike oostelike Middellandse See-bekken wou sien. In 1853 het tsaar Nikolaas I aanspraak gemaak op die beskerming van alle ortodokse Christene in die Ottomaanse Ryk en groter seggenskap oor die heilige plekke in Palestina.


LP kan 'n afkorting vir enige van die volgende wees: Lid van die Parlement lineêre programmering langspeelplaat


Die Nguni-taalfamilie is deel van die Bantoetaalfamilie en word deur die Nguni-volke in die Suider-Afrikaanse lande Suid-Afrika, Botswana, Lesotho en Eswatini gepraat. Dit word verdeel in die Zunda- en Tekela-groepe. Baie Nguni-tale het klikklanke wat nie in ander bantoetale voorkom nie. Die sprekers van die Nguni-tale het dit oorgeneem van die Khoisan-tale, die oorspronklike bevolking van Suider-Afrika. Ander tale in Suid-Afrika sluit in die Sotho-taalfamilie, Wes-Germaanse tale soos Afrikaans en Engels asook die tale Tsonga en Venda. Xhosa Suid-Ndebele Zoeloe Swazi Noord-Ndebele Phuthi Hlubi Bhaca Nhlangwini Wikimedia Commons het meer media in die kategorie Nguni-taalfamilie. (en) "Ethnologue: Languages of the World, Seventeenth edition, Nguni". Ethnologue. Besoek op 31 Maart 2018.


Oosgrens-Afrikaans het ontstaan vanweë die afsondering van die taalgemeenskap van mense aan die oosgrens van die Kaap. Uit die taalgemeenskap het die Voortrekkers ook gekom wat met Voortrekker-Afrikaans die taalvariant saamgeneem het tot in die binneland van Suid-Afrika. Geografies word die Afrikaanse dialekte in drie hoofgroepe verdeel: Kaapse Afrikaans, Oosgrens-Afrikaans en Oranjerivier-Afrikaans. Oosgrens-Afrikaans vorm die basis van Standaardafrikaans, dit word hoofsaaklik in die ooste van die voormalige Nederlandse Kaapkolonie gepraat, 'n gebied wat nou die weste van die Oos-Kaapse provinsie van Suid-Afrika vorm. (af) Blant annet: Van Rensburg, M.C.J. 1984. Die Afrikaans van Griekwas in die tagtigerjare. Pretoria: RGN-rapport. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die term Romaanse taal verwys na die groot en wydverspreide familie van tale, wat hulle oorsprong in die Latynse taal het. Latyn self word by die Italiese tale gereken. Daar is tans meer as 600 miljoen sprekers van Romaanse tale wêreldwyd, hoofsaaklik in Noord- en Suid-Amerika, Europa en Afrika. Die Romaanse tale het almal uit die Vulgêrlatynse omgangstaal van die soldate, setlaars en slawe van die Romeinse Ryk ontwikkel, wat in baie opsigte van die klassieke Latynse skryftaal van die Romeinse literati met sy fyn afgewerkte en soms kunsmatige grammatika verskil. Die omgangstaal in die Romeinse Ryk was deur 'n duidelik eenvoudiger verbuigingstelsel en sinsbou gekenmerk. Ook sy woordeskat wyk af van die klassieke Latyn. Vulgêr-Latyn het in die tydperk tussen 200 v.C. en 100 danksy die uitbreiding van die Romeinse magsgebied en die administratiewe en opvoedkundige beleid van die Romeinse owerhede die oorheersende taal in groot dele van Europa geword, en dit was in die antieke tydperk die verkeerstaal van 'n gebied, wat van die Iberiese Skiereiland in die weste tot by die Swart See in die ooste van Europa gestrek het.


Anthony James Leon (gebore 15 Desember 1956) is 'n Suid-Afrikaanse politikus en 'n voormalige leier van die Demokratiese Alliansie, Suid-Afrika se hoofopposisieparty. Leon het grootgeword in Suid-Afrika in 'n Joodse familie gedurende die Apartheidera, toe die ANC en ander organisasies wat die swart meerderheid verteenwoordig het, onwettig was. In 1974 het hy die organiseerder vir die Progressiewe Party geword, die meer liberale party van die twee opposisiepartye links van die Nasionale Party in die destydse Volksraad. Die ander was die Amptelike Opposisie, die Verenigde Party. In dieselfde jaar is hy verkies tot die Johannesburgse Stadsraad, waar hy die leier van die opposisie in die raad geword het. Hy ontvang sy skoolopleiding aan Kearsney College naby Durban waarna hy in die regte studeer aan die Universiteit van die Witwatersrand. Hy is verkies tot voorsitter van die regstudenteraad en was ondervoorsitter van die studenteraad. Hy het 'n prokureur geword, en in 1986 'n dosent in die regsfakulteit aan die Universiteit van die Witwatersrand.


Weimar (Duits: [ˈvaɪmaɐ]) is 'n Duitse stad geleë in die deelstaat Thüringen. Die bevolking soos op 31 Desember 2015 was 64 131. Weimar is 'n beduidende universiteits-, toerisme- en nywerheidsentrum. Weimar is ná Dessau-Roßlau net een van twee Duitse stede wat twee Unesco-wêrelderfenisgebiede huisves. Net Berlyn het drie inskrywings. Die Bauhaus Weimar is in 1996 en die Klassieke Weimar in 1998 deur Unesco as wêrelderfenisgebied gelys. Weimar is veral bekend vir sy kulturele erfenis. Vier van Duitsland se bekendste skrywers, Christoph Martin Wieland, Johann Wolfgang von Goethe, Johann Gottfried von Herder en Friedrich Schiller, het in die stad gewerk. Hierdie tydperk tussen 1794 en 1805 staan bekend as Weimarer Klassik. Daarbenewens het ander bekende kunstenaars soos Lucas Cranach die Ouere en Lucas Cranach die Jongere (16de eeu), Johann Sebastian Bach (18de eeu), Franz Liszt, Richard Strauss, Friedrich Nietzsche (19de eeu) asook Harry Graf Kessler en Henry van de Velde (20ste eeu) in Weimar gewerk. Na die ondergang van die Duitse Keiserryk en die hoofstad Berlyn se onstabiele politiese klimaat is die Duitse volksvergadering in Weimar gevestig, waarna die Republiek van Weimar (1918–1933) genoem is.


Boney M is 'n Eurodans- en diskogroep, wat fenomenale sukses gedurende die 1970's behaal het. Die groep is gevorm deur die vervaardiger Frank Farian in 1975 en het bestaan uit vier Wes-indiese kunstenaars wat gewerk het in Londen, Duitsland en Nederland: sangers Marcia Barrett en Liz Mitchell, model Maizie Williams en DJ Bobby Farrell. Boney M is bekend vir die mengsel van swart en wit musiek—die produsent Farian is blank terwyl die sangers almal swart is; ten spyte hiervan is baie van die liedjies swart (vryheids-) liedjies, byvoorbeeld "No More Chain Gang" in die album Oceans Of Fantasy. Farian het eers die enkelsnit "Baby Do You Wanna Bump?" vrygestel in 1975, onder die naam Boney M. Hy het bittermin vokale bydraes homself gelewer. Die lied het 'n treffer geword en dit was daarna dat Farian besluit het om 'n span dansers en sangers te huur om die groep se "beeld" te vorm. Die samestelling van die groep het deur 'n aansienlike klomp veranderinge gegaan, sodat slegs Maisie Williams die enigste oorspronklike lid was wat oorgebly het.


Die Golf van Gabes (Arabies: خليج قابس ḫalīǧ qābis), in antieke tye Klein Syrtis (Latyns: Syrtis Minor) genoem, is 'n golf aan Tunisië se oos kus in die Middellandse See. Die golf is 100 kilometer lank en wyd, met die Kerkenaeilande aan die noordooste en Djerbaeiland in die suidooste. Dit het 'n groot getyverloop, 2,5 meter tydens springgety. Die stad Gabès, wat 'n ekonomiese en administratiewe sentrum is, is in die golf geleë. Gabès en Sfax, nog 'n belangrike hawe in die golf, het spons en tuna visserye. Wikimedia Commons het meer media in die kategorie Golf van Gabes. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behandel tafelsuiker of sukrose wat in huishoudings gebruik word. Vir 'n oorsig oor die groep van mono- en disakkariede sien gerus suikers. Suiker (afgelei van die Arabiese sukkar en die Sanskrit-woord sharkara (शर्करा) "suiker", "ronde klippie") is 'n belangrike voedsel en genotmiddel. In die skeikunde staan tafelsuiker, 'n disakkaried, ook as sukrose (C12H22O11) bekend. Suiker bevat vier kilokalorieë per gram (minder as vet met nege kilokalorieë en alkohol met sewe kilokalorieë per gram). Suiker in sy huidige vorm was in die antieke Griekse en Romeinse wêreld nog feitlik onbekend. In die tydperk van Alexander die Grote het net enkele handelaars en reisigers kennis van die Indiese riet gehad, wat die produksie van "heuning sonder bye" sou moontlik gemaak het. Slegs klein hoeveelhede saccharum, 'n soutagtige produk wat uit bepaalde Indiese bamboesplante vervaardig is, is in die antieke geneeskunde gebruik. Die Griekse en Romeinse kookkuns het veral gebruik gemaak van heuning as 'n versoeter, tog was dit steeds skaars en duur.


Horatio Herbert Kitchener (24 Junie 1850, Ballylongford, Kerry, Ierland - 5 Junie 1916) was 'n Britse soldaat. Kitchener was berug vir sy Verskroeideaardebeleid gedurende die Tweede Vryheidsoorlog. Hy was die Minister van Oorlog tydens die Eerste Wêreldoorlog. Kitchener is in die Suid-Afrikaanse geskiedenis bekend vanweë die "verskroeide aarde"- beleid wat hy as bevelhebber van die Britse magte tydens die Anglo-Boereoorlog toegepas het. Hy het naam gemaak in Egipte en die Soedan en was ten tyde van sy dood die Britse minister van oorlog. Nadat hy sy offisiersopleiding aan die Royal Military Academy in Woolwich ontvang het doen hy diens in Palestina en Ciprus totdat hy in 1882 as onderbevelvoerder na Egipte en die Soedan gestuur is. In 1886 is hy aangestel as goewerneur van die Britse gebiede langs die Rooi See en in 1892 het hy opperbevelhebber van die Egiptiese leer geword. Met die beroemde Slag van Omdoerman op 2 September 1898 het hy die mag van die separatistiese Mahdi finaal gebreek en Khartoem ingerig as setel van die Anglo-Egiptiese bewind in die Soedan.


In plantkunde is 'n boom 'n meerjarige plant met 'n langwerpige stam wat gewoonlik takke en blare ondersteun. Sommige definisies van 'n boom kan nouer wees, insluitend slegs houtplante met sekondêre groei, plante wat bruikbaar is as hout of plante bo 'n bepaalde hoogte. In wyer definisies is langer palms, boomvarings, piesangs en bamboes ook bome. Bome is nie 'n taksonomiese groep nie, maar sluit 'n verskeidenheid plantspesies in wat onafhanklik 'n stam en takke ontwikkel het as 'n manier om bo ander plante uit te toring om vir sonlig te kompeteer. Die meerderheid boomspesies is angiospermae of hardehoutsoorte; baie van die res is gimnospermae of sagtehoutsoorte. Bome is geneig om langlewend te wees, sommige word etlike duisende jaar oud. Bome bestaan al vir 370 miljoen jaar. Daar word beraam dat daar sowat drie biljoen volwasse bome in die wêreld is. 'n Boom het tipies baie sekondêre takke wat vry van die grond deur die stam ondersteun word. Hierdie stam bevat tipies houtagtige weefsel vir sterkte, en vaskulêre weefsel om materiaal van een deel van die boom na 'n ander te vervoer.


Brenda Fassie (* 3 November 1964 – † 9 Mei 2004) was 'n Suid-Afrikaanse popsangeres wat deur menigte gereken word as die stem van die uitgeslote swart mense gedurende die Apartheidsera. Brenda is gebore in Langa, Kaapstad as die jongste van 9 kinders. Sy is vernoem na Brenda Lee, 'n Amerikaanse countrysangeres. Haar vader is oorlede toe sy 2 jaar oud was en met die hulp van haar moeder, 'n pianis, het sy geld begin verdien deur vir toeriste te sing. In 1981, op die ouderdom van 16, het sy Kaapstad verlaat en na Soweto, Johannesburg gegaan om roem te vind as 'n sangeres. Brenda het eers by die groep Joy aangesluit, en het later die hoofsangeres geword vir die lokasie-popgroep Brenda and the Big Dudes. Sy het 'n seun, Bongani, in 1985 by 'n mede-musikant van die Big Dudes gehad. Brenda het later in 1989 met 'n voormalige gevangene Nhlanhla Mbambo getrou, maar is in 1991 weer van hom geskei. Dit is rondom hierdie tyd dat sy verslaaf geraak het aan kokaïene en haar loopbaan het daaronder gely.


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z Umberto Eco Dave Eggers Eitemal Harlan Ellison Ralph Waldo Emerson


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z Carl Sagan Jerome David Salinger José Saramago Jean-Paul Sartre Sir Walter Scott W.G. Sebald Alice Sebold Lore Segal Maurice Sendak William Shakespeare George Bernard Shaw Carol Shields Nevil Shute Dan Sleigh Adam Small Jane Smiley Bartho Smit Alexander McCall Smith Lemony Snicket Aleksandr Solzhenitsyn Wole Soyinka Nicholas Sparks Lina Spies Danielle Steel John Steinbeck Stendhal Bruce Sterling Robert Louis Stevenson Wilma Stockenström Bram Stoker Lytton Strachey Elizabeth Strout William Styron Graham Swift Jonathan Swift


Zeeland (Seeus: Zeêland [ˈzɪə̯lɑnt]) (letterlik in Afrikaans: Seeland) is een van die 12 provinsies van Nederland en is in die suidweste geleë. Die provinsie het 'n bevolking van 385 000 in 2021 gehad en beslaan 'n oppervlakte van 2 934 km² met 'n bevolkingsdigtheid van 130 per km². Die hoofstad en grootste stad is Middelburg. Die land Nieu-Seeland is ná Zeeland genoem. Zeeland bestaan uit die volgende gebiede (hoofsaaklik (voormalige) eilande): Zeeland bestaan uit 13 munisipaliteite: "Bodemgebruik; uitgebreide gebruiksvorm, per gemeente" (in Nederlands). Centraal Bureau voor de Statistiek. 2013. Geargiveer vanaf die oorspronklike op 16 Augustus 2014. Besoek op 28 Maart 2016. "Bevolkingsontwikkeling; regio per maand" (in Nederlands). Centraal Bureau voor de Statistiek. 2014. Geargiveer vanaf die oorspronklike op 16 Augustus 2014. Besoek op 28 Maart 2016. Wikimedia Commons het meer media in die kategorie Zeeland. (nl) Amptelike webwerf van die provinsie Zeeland Hierdie artikel is ’n saadjie. Voel vry om Wikipedia te help deur dit uit te brei.


Die Swartoogtiptol (Pycnonotus barbatus) is 'n sangvoël in die familie van tiptolle. Swartoogtiptolle is 19–21 cm lank met 'n vaal- tot donkergrys veredos en 'n lang stert. Die kop is roetswart, tussen die oog en die snawel byna geheel en al swart. Die vlerke is donkergrys en die stert is dofswart. Die buik is liggrys-bruin met 'n wit anale streek. Die voëls is 'n omnivoor, wat hoofsaaklik vrugte eet, maar dit vreet ook insekte. Hulle lê meestal 2 tot 3 eiers, wat in 12 dae uitgebroei word. Die kleintjies word deur beide ouers grootgemaak. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Swartoogtiptol. Wikispecies het meer inligting verwant aan Swartoogtiptol Hierdie artikel is ’n saadjie. Voel vry om Wikipedia te help deur dit uit te brei.


Die kleinboskruiper (Phyllastrephus debilis) is 'n skaars standvoël wat in woude in die lae en middelstrata, woudrande en aangrensende ruigtes leef. Dit is ook bekend as die kleintiptol en in Engels staan die voël bekend as die Tiny Greenbul. Die voël is klein en word net 14 cm lank en weeg 13 tot 16 gram. Dit is 'n kleiner weergawe van die geelstreepboskruiper met dieselfde liggrys kop, witterige keel en 'n geel getinte borskant. Die borskat kan wissel van spesie tot spesie. Anders as by die geelstreepboskruiper, is daar geen kenmerkende vlerkflitse wanneer hy kos soek nie. Die oë wissel van wit tot grysbruin en die snawel is dun met 'n liggrys basis. Die voël kom in pare of groepies voor. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7


Die mikstertbyevanger (Dicrurus adsimilis) is 'n algemene standvoël wat in die meeste dele van Suider-Afrika voorkom. Dit leef in boomvelde, savanne, en plantasies. In Engels staan die voël bekend as die Fork-tailed Drongo. Die mikstertbyevanger is 'n swart voël met opvallende rooi oë en 'n tangerige diepgevurkte stert. Dit is 'n aggressiewe voël wat selfs groot roofvoëls van sy nes sal verwilder en hoofsaaklik insekte eet. Die mikstertbyevanger (Dicrurus adsimilis) is 'n voël omtrent so groot soos 'n duif, wat heeltemal glansend blouswart is. Sy opvallendste kenmerke is die rooi oë en die gevurkte stert. Sy snawel is kort en effens na onder geboë, en daar kom borselhare voor aan die snawelbasis, wat die neusgate bedek. Buiten die suidelikste punt, kom mikstertbyevangers oral in Suider-Afrika voor en verkies veral die oop bosveld. Hulle word gewoonlik in pare aangetref, waar hulle op 'n hoë punt sit en insekte inwag. Insekte word in die vlug of op die grond gevang. Die voëls broei in die somer en die nessie is 'n vlak kom van dun takkies wat gewoonlik hoog op in ŉ boom aan die punt van 'n tak of in ŉ takvurk geplaas word.


'n Reuleaux-tetraëder is 'n drie-dimensionale vorm wat bestaan uit die snyding van drie balle met radius s gesentreer op die hoeke van 'n reëlmatige tetraëder met sylengte s. Dit is 'n analoog van die Reuleaux-driehoek , maar is nie 'n oppervlak met konstante wydte nie. Dit kan egter op twee maniere in so 'n vorm omskep word: deur die Reuleaux-driehoek om een van sy asse ('n lyn vanaf enige hoek deur die middelpunt van die teenoorgestelde sy). Die resultaat lyk byna soos 'n akker. Mathworld artikel oor die Reuleaux-tetraëder SwissEduc artikel oor die Reuleaux-tetraëder Fastgeometry Artkel oor die Reuleaux-tetraëder Geargiveer 6 Januarie 2006 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Transvaal is die informele naam vir een van die onafhanklike republieke wat deur die Voortrekkers tydens die 19de eeu gestig is en amptelik as Zuid-Afrikaansche Republiek (ZAR) bekend gestaan het. Ná 1910 vorm Transvaal, wat in die noordooste van Suid-Afrika lê, een van die vier provinsies van die Unie van Suid-Afrika en sedert 1961 een van die vier provinsies van die Republiek van Suid-Afrika. Transvaal is sowel in landboukundige asook in mynboukundige opsig 'n skatkamer. Sy uitgestrekte plase en sy mynbounywerheid lewer 'n groot bydrae tot Suid-Afrika se bruto binnelandse produk. Teen die suidelike rand van die Transvaalse Hoëveld lê Suid-Afrika se belangrikste nywerheidsgebied, die Witwatersrand. Ná die algemene verkiesing van 1994 is die administratiewe verdeling van Suid-Afrika verander en die provinsie Transvaal ontbind. Op sy grondgebied het vier nuwe provinsies ontstaan: Gauteng (aanvanklik die P.W.V. genoem), Noordwes, Limpopo en Mpumalanga. Die naam Transvaal word nog steeds gebruik om na die oorspronklike geografiese gebied te verwys. Transvaal beslaan die noord-oostelike deel van Suid-Afrika en was begrens deur die voormalige Kaapprovinsie, die Oranje-Vrystaat, Natal, Zimbabwe, Mosambiek, Swaziland (hernoem na Eswatini in 2018) en Botswana.


Charles Aznavour (22 Mei 1924 in Parys - 1 Oktober 2018 in Mouriès, Bouches-du-Rhône; sy oorspronklike naam is Shahnour Varenagh Aznavourian (Armeens: Շահնուր Վաղինակ Ազնավուրյան) of soms ook Charles Aznavurijan) was 'n Franse skrywer, komponis, chansonnier (sanger) en akteur van Armeense afkoms. Hy was een van die bekendste Franse sangers. Charles Aznavour word deur die beroemde sangeres Édith Piaf in 1946 op 'n konserttoer in Frankryk en die Verenigde State saamgeneem en verwerf sodoende internasionale bekendheid. Hy staan nou vir meer as 'n halfeeu bekend as een van die groot verteenwoordigers van die moderne Franse chanson-musiekgenre. Die meeste van die meer as 1 000 chansons wat hy geskryf het, behandel tradisionele onderwerpe soos die liefde. Sy diskografie van meer as eenhonderd opnames sluit weergawes van sy liedere in vyf tale in. As akteur tree Charles Aznavour in meer as sestig rolprente op. In 2002 speel hy die hoofrol in sy mees persoonlike film, Ararat van die Kanadees-Armeense direkteur Atom Egoyan, wat die Armeense volksmoord in Turkye behandel.


Mayotte (Comoraans: Mahoré) is 'n eiland en oorsese département (département d'outre-mer, of DOM) van Frankryk aan die noordelike punt van die Mosambiekkanaal in die Indiese Oseaan, tussen noordelike Madagaskar en noordelike Mosambiek, met 'n oppervlak van 374 vierkante kilometer en 'n bevolking van 212 645. Die gebied is geografies deel van die Comore-eilande, maar nie polities nie. Dit staan ook as Mahoré bekend, veral onder voorstaanders vir die insluiting daarvan in die Unie van Comore. Soos ander oorsese Franse gebiede is Mayotte ook een van die 27 régions van Frankryk met 'n status soortgelyk aan dié van die metropolitaanse Frankryk op die Europese vasteland. Mayotte maak sedert 31 Maart 2011 deel uit van die Euro-gebied en sedert 1 Januarie 2014 van die Europese Unie. Mayotte is in 1843 saam met die ander Comore-eilande aan Frankryk toegeken. Dit is die enigste eiland in die argipel wat in referendums in 1974 en 1976 gestem het om sy bande met Frankryk te behou en onafhanklikheid te laat vaar (met onderskeidelik 63,8% en 99,4% stemme).


Mauritius (Engels: Mauritius, [məˈrɪʃ(i)əs, mɔː-]; Frans: Maurice; Morisyen: Moris, [moʁis]), amptelik die Republiek Mauritius (Engels: Republic of Mauritius; Frans: République de Maurice; Morisyen: Repiblik Moris), is 'n eilandnasie in die suidwestelike Indiese Oseaan, omtrent 900 km oos van Madagaskar en 3 943 kilometer suidwes van Indië. Benewens die hoofeiland Mauritius sluit die republiek die eilande Sint Brandon en Rodrigues en die Agalegaëilande in. Mauritius is deel van die Maskareense Eilande, wat die Franse eiland Réunion 200 km suidwes insluit. Die hoofstad en grootste stad van Mauritius is Port Louis. Mauritius is die enigste Afrikaland waar Hindoes die bevolkingsmeerderheid vorm. Mauritius het op 12 Maart 1968 sy onafhanklikheid van die Verenigde Koninkryk verkry en het op 12 Maart 1992 'n grondwetlike republiek binne die Britse Statebond geword. Volgens die bruto binnelandse produk per kapita is Mauritius een van die welvarendste lande van Afrika. Die ekonomie is veral op suiker, toerisme, tekstiele, klere en finansiële dienste gebaseer. Dit is een van slegs 'n handjievol Afrikalande met 'n hoë menslike-ontwikkelingsindeks.


'n Kontrolesom is 'n vorm van oortolligheidstoets, 'n eenvoudige manier om die integriteit van data te verseker deur foutsporing te doen op data wat versend is (telekommunikasie) of op data wat gestoor is (Rekenaarberging). Dit word gedoen deur die basiese onderdele van 'n boodskap bymekaar te tel, tipies die aangeskakelde bisse, en die stoor van die resulterende waarde. Later kan enigeen dieselfde bewerking op die data uitvoer en die resultaat met die kontrolesom vergelyk en indien die resultate ooreenstem kan daar afgelei word dat daar geen korrupsie van die data plaasgevind het nie. Die eenvoudigste vorm van kontrolesom is waar die aangeskakelde bisse (die 1ne) in die data bymekaargetel word. Met hierdie soort kontrolesom kan die aantal of soorte foute nie bespeur word nie. So 'n kontrolesom word veral nie deur die volgende foute verander nie: die herrangskikking van die bisse in die boodskap die invoeging of uitvee van nulwaarde bisse veelvuldige foute wat optel tot nul 'n Voorbeeld van 'n eenvoudige kontrolesom is: Gegewe 4 grepe data : 25h, 62h, 3Fh, 52h Stap 1: Die bymekaartel van al die grepe gee 118h.


Voeding is nodig sodat die liggaam al die nodige lewensfunksies kan uitvoer. Alle lewende organismes moet gevoed word. Die wetenskap van voeding het te make met die wisselwerking van voedingstowwe met die liggaam en gevolglike versterking of belemmering van dié liggaamsfunksies. Voedsel is dus een van die mens se basiese behoeftes en is noodsaaklik om te kan beweeg, asem te haal, te dink en selfs te lees. Dit gee die boustof vir ons senuweestelsel, laat die hart en ander organe behoorlik funksioneer, die spiere saamtrek om beweging moontlik te maak en is die noodsaaklike brandstof om ook ander liggaamstelsels te laat werk. Plantvoedsel is moontlik vanweë die energie van die son in kombinasie met die (vir mense ongewenste maar vir plante belangrik) gas koolstofdioksied, water en voedingstowwe in die grond. Plante soos groente, vrugte, graan, neute, kruie en speserye is die vernaamste voeding van mense en diere. Voedsel wat van diere afkomstig is sluit in eiers en melk wat min verwerking vereis, as ook vleis, kaas en jogurt, wat mindere of meerdere verwerking vereis. Energie. Voedsel is die liggaam se brandstof en voorsien energie aan al die selle sodat hulle hul funksies kan verrig.


Ajax kan na verskillende dinge verwys: Ajax, Ontario, 'n stad in Kanada. AFC Ajax, 'n sokkerklub in Amsterdam, Nederland. Ajax Kaapstad, 'n sokkerklub in Parow, Kaapstad. AJAX, 'n webtegnologie wat vir die ontwerp van interaktiewe webbladsye gebruik word. Ajax (Griekse Mitologie), is 'n Griekse stryder tydens die beleg van Troje.


Hierdie artikel handel oor die voortrekker. Vir die dorp in Mpumalanga, sien Piet Retief, Mpumalanga. Pieter Mauritz Retief, beter bekend as Piet Retief, was 'n Voortrekkerleier wat op 12 November 1780 op die plaas Welvanpas naby Wellington, in die destydse Kaapkolonie, gebore is. As jongman verhuis hy na die Oos-Kaap en vestig hom op die plaas Mooimeisjesfontein. In 1814 trou hy met Magdalena Greyling, weduwee van veldkornet Abraham Greyling van Albanie. Na sy huwelik het Retief hom permanent aan die oosgrens van die Kaapkolonie gevestig en is hy beskou as die rykste man in die distrik Albanie. Hy ervaar baie wisselvallighede in boerdery én sake. Hy veg in die grensoorloë en word in 1822 aangestel as veldkommandant van die distrik Albanie. Na 'n mislukte besigheid in Grahamstad het hy in die Winterberg gaan boer, waar hy die nie-amptelike leier en die algemene voorspraak van die hele boeregemeenskap by die Regering was. Na die grensoorlog van 1834/’35 het hy as pleitbesorger opgetree van die verarmde grensbewoners teenoor luitenant-goewerneur Andries Stockenström. Hy word woordvoerder vir Trekkers in krisis wat uitloop op die Groot Trek en word een van hulle leiers.


'n Sorbet (afgelei van die Persies-Arabiese woord sjerbet, wat eintlik "bevrore water" beteken, en die Franse sorbet) is 'n ysgereg wat van vrugtesap, vrugtepuree, suiker, suikerstroop en geurstowwe (waaronder ook alkoholiese dranke soos wyn, vonkelwyn en likeur, waarby laasgenoemde graag gebruik word om die smaak van vrugte te verfyn) en soms eierwit gemaak word, maar in teenstelling met roomys geen melkbestanddele soos melk of room en ook geen eiers bevat nie. Ten einde 'n romerige massa te verkry en die vorming van yskristalle te vermy, moet 'n sorbet, terwyl dit vries, steeds geroer word. Sorbets word volgens die Franse tradisie gewoonlik as 'n verfrissing tussen twee gange van 'n dinee bedien. Daarnaas is sorbets ook geskik om as 'n aperitief te dien, met byvoorbeeld groen tee as hoofbestanddeel. Volgens oorlewerings het die Romeinse keiser Nero in die 1ste eeu die sorbet uitgevind; lopers het in dié tyd met sneeu gevulde emmers uit die Alpe oor die Via Appia (Appiaanse grootpad) na die keiserlike bankethal in Rome gebring.


Met die eerste Germaanse klankverschuiving (ook die Wet van Grimm genoem) word 'n onderskeid tussen die Germaanse tale en Proto-Indo-Europees beskryf. Die klankverskuiwing word in omtrent 1822 beslissend deur Jakob Grimm uitgewerk. Die wet van Grimm beskryf 'n reeks ooreenkomste tussen sommige plofklanke en frikatiewe van die Germaanse tale en plofklanke van ander Indo-Europese tale (Grimm gebruik meestal Latyn en Grieks as ander Indo-Europese tale). Tans word die wet van Grimm omskryf as die ontwikkeling van plofklanke uit Proto-Indo-Europees (PIE, die gesamentlike voorouer van byna alle Indiese en Europese tale) na Proto-Germaans (PGm, die gesamentlike voorouer van alle Germaanse tale). Die verskuiwing bestaan uit drie dele (hier ter wille van duidelikheid vereenvoudig weergegee): Proto-Indo-Europese stemlose plofklanke verander in stemlose frikatiewe: Nota 1: *þ staan vir "th" soos in Engels thick, *x vir die Nederlandse ch-klank) Nota 2: Hier en in ander dele van die wet van Grimm bly die plek waar uispreekplek (plek waar die klank gevorm word) ongeveer dieselfde.


In teenstelling met klankgolwe het radiogolwe nie 'n medium nodig vir voortplanting nie. Dit word duidelik geïllustreer deur die feit dat ons suksesvol met ruimtetuie kommunikeer ten spyte van die vakuum van die ruimte. Radiogolwe is egter deel van die verskynsel wat elektromagnetiese straling heet. Elektromagnetiese straling sluit mikrogolwe, lig, en verskynsels soos x-, alpha- en gammastrale in. Radiogolf voortplanting vir aardse kommunikasie word egter deur 'n aantal natuurverskynsels beïnvloed. Meeste van hierdie verskynsels word deur ons son se interaksie met die aarde se atmosfeer en magnetiese veld veroorsaak. Radiokommunikasie word beplan om die beste gebruik te maak van hierdie verskynsels. Basiese begrippe wat deel van 'n radiogolf se karakter beskryf is die van golflengte en frekwensie. 'n Radiogolf bestaan uit die aard van die saak uit iets wat herhalend beweeg net soos 'n golf op water. Hoe meer siklusse van die beweging daar per sekonde is hoe hoër is die frekwensie van die golf en hoe korter is die golflengte. Merk veral op dat golflengte en frekwensie omgekeerd eweredig is aan mekaar.


Hierdie is 'n lys van stede in Suid-Korea: Grootste stede (2005-bevolkings): Seoel (서울 특별시, Seoul teukbyeolsi: 10.3 miljoen) Poesan (부산 광역시, Busan gwangyeoksi: 3.7 miljoen) Taegoe (대구 광역시, Daegu gwangyeoksi: 2.6 miljoen) Intsjon (인천 광역시, Incheon gwangyeoksi: 2.6 miljoen) Kwangjoe (광주 광역시, Gwangju gwangyeoksi: 1.4 miljoen) Taejon (대전 광역시, Daejeon gwangyeoksi: 1.5 miljoen) Ulsan (울산 광역시, Ulsan gwangyeoksi: 1.1 miljoen) In die grootste stede het slegs Ulsan nie het 'n moltreinstelsel nie. Stede in Suid-Korea


Swabies (Duits: Schwäbisch) is een van die Alemanniese dialekte van Hoogduits, wat in die Swabestreek gepraat word. Swabe dek 'n groot deel van Duitsland se suidwestelike Bundesland (deelstaat) Baden-Württemberg (insluitend die hoofstad Stuttgart en 'n landelike gebied wat bekend staan as die Swabiese Alb) en die suidweste van die Bundesland Beiere. Die dialek wissel van 'n 'standaard' Swabies wat in Stuttgart gepraat word tot effens anders en 'dikker' vorme wat in kleiner dorpies in die platteland aangetref word. Ouer mens kan baie keer bepaal van watter dorpie iemand af kom deur na hulle aksent te luister. Swabies is soos ander Alemanniese dialekte moeilik verstaanbaar vir sprekers van Standaardduits. Dit bevat woordeskat wat geheel en al van Standaardduits verskil (b.v.. Standaardduits Marmelade is Gsälz in Swabies). In 2009 is die woord Muggeseggele, ’n Swabiese idioom wat die skrotum van ’n huisvlieg beteken, in ’n lesersopname deur die Stuttgarter Nachrichten, Stuttgart se grootste koerant, aangewys as "die mooiste Swabiese woord". Dit word op ’n ironiese manier gebruik om ’n klein maateenheid aan te dui en word as geskik beskou om voor kinders te gebruik.


Die term Alpegloei (Duits: Alpenglühen) verwys na 'n optiese verskynsel in 'n gebergte wat deur die verspreide lig van sonop en sononder veroorsaak word. Rotse, sneeu en ys weerkaats hierdie lig met 'n besonderse rooi kleur, terwyl die voorgrond in die donker lê. Saans word die Alpegloei verder versterk, sodra die aardskadu in die ooste ná sononder begin styg. Wikimedia Commons het meer media in die kategorie Alpegloei. Hierdie artikel is ’n saadjie. Voel vry om Wikipedia te help deur dit uit te brei.


Die swartwou (Milvus migrans) is 'n gelokaliseerde Palearktiese-broeier en somerbesoeker gedurende Oktober tot Maart. Hulle leef in 'n groot verskeidenheid habitats wat wissel van woudrande tot halfwoestyn. In Engels staan die voël bekend as die black kite. Die voël is 51 tot 60 cm groot en weeg 650 tot 920 gram. Hulle is effens groter as die geelbekwou. Die kop is ligter grys, met 'n swart snawel, liggeel oë en 'n vlakker mikstert. Die jong voëls het 'n donkerder bruin gesig as die volwassenes met ligte strepe op die nek en bors. Die veerrande op die rug is dofgeel en die oë bruinerig. Die voëls leef in swerms en meng dikwels met geelbekwoue. Hulle word gereeld gesien wanneer die termiete verskyn. Milvus migrans migrans Milvus migrans lineatus Milvus migrans govinda Milvus migrans affinis Milvus migrans formosanus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Kubernetika Kubernetika is die wetenskap van terugvoer siklusse; hoe inligting 'n stelsel help om homself te reguleer. Kubernetika ondersoek hoe inligting aangewend word vir kommunikasie en beheer in menslike stelsels asook meganiese stelsels. Kubernetika is van toepassing op alle stelsels en sluit in biologiese stelsels asook stelsels soos lugversorgingstelsels wat die tempertuur in 'n gebou beheer. Die konsep van terugvoer in stelsels was reeds bekend in die tyd toe Norbert Wierner die term kubernetika bekend gemaak get. Die terugvoer meganisme was reeds toegepas in die ontwerp van stoomlokomotiewe se spoedbeheer. Die stelselteorie deurbraak wat N. Wierner egter gemaak het is dat hy inligting geëien het as die element agter die werking van terugvoer. Die woord kubernetika (soms ook sibernetika) beteken letterlik "stuurkunde" (uit Grieks kubernetes: "stuurman"). Die wetenskap het ontwikkel op grond van 'n oortuiging dat alle stuurmeganismes - tegnies, biologies sowel as sosiaal- op dieselfde beginsels berus. In die algemeen word aanvaar dat die kubernetika as toegepaste wetenskap in 1948 begin ontwikkel het met die publikasie van Cybernetics, die werk van die Amerikaner Norbert Wiener, waarin hy die beginsels van radarvuurleiding op bestuur oorgedra het.


Titanic kan na een van die volgende verwys: RMS Titanic — die passasierskip wat in 1912 gesink het. Titanic (rolprent) — een van verskeie rolprente oor hierdie skip.


Buenos Aires (Spaans amptelik: Ciudad Autónoma de Buenos Aires) is die hoofstad en ekonomiese, kulturele en nywerheidsentrum van Argentinië en die grootste Spaanssprekende stad ter wêreld, met 'n bevolking van 2,89 miljoen in die Distrito Federal (203 km²) en 12,8 miljoen in die metropolitaanse gebied (Gran Buenos Aires) met 'n oppervlakte van 2 915 km². Buenos Aires beteken “gunstige winde”, 'n ou skeepvaartterm vir winde wat voordelig is vir seilskepe. Die stad is aan die mond van een van die grootste riviere ter wêreld, die Río de la Plata (Silwerrivier), geleë. Aangesien Gran Buenos Aires sowat 'n derde van die Argentynse bevolking en ook die meeste belangrike instellings en hoofkwartiere van ondernemings huisves, oorheers sy ekonomie die res van die land. Danksy talle winkels en boetieks, sy pragtige argitektuur, 'n ryk kulturele lewe, uitstekende restaurante en kosmopolitiese bevolking van oorwegend Italiaanse, Spaanse, Franse, Duitse, Engelse, Oos-Europese, Arabiese en Asiatiese herkoms staan Buenos Aires ook as die Parys van die Suide bekend.


Paganisme (Heidendom in Nederlands) is 'n antieke tradisie wat die mens verbind tot die aarde as primêre lewensbron. Die term Paganisme verteenwoordig 'n wyd uiteenlopende stel groepering van verskillende geskiedkundige tydperke en word geëien in terme van drie primêre eienskappe: Hulle herken veelvuldige goddelike (bonatuurlike) wesens Hulle sien die natuurlike materiële wêreld en sy wette as 'n manifestering van die goddelike Hulle gee herkenning aan vroulike goddelikheid in terme van Godinne. 'n Tradisie wat nie vroulike goddelikheid onderskraag nie kan dus nie geklassifiseer word as paganisme nie. Monoteïsme (soos byvoorbeeld die Christelike en Moslemgelowe), wat in 'n enkele God glo, verwys na Paganisme as 'n heidense geloof om aan te dui dat die groep nie behoort aan een van die tradisionele enkelgod gelowe aanhang nie. Paganisme is verwant aan die begrip Pantheïsme maar verskil in betekenis. Wicca Druïdisme Sjamanisme Okkultisme Geloofsstrominge en godsdiensfilosofieë Agnostisisme Ateïsme Deïsme Gnostisisme Monoteïsme Panenteïsme Panteïsme Politeïsme Post-teïsme Teïsme Universalisme


In Halikarnassos kom die Mausoleum gereed. (geraamde datum). Die Fenisiese stad Kition op Siprus verower die koninkryk Tamassos in die binneland. Dit gee die stad toegang tot die kopermyne van die eiland. Die Perse ly 'n nederlaag in die Nyl-delta. Sidon kom saam met Arwad en Tirus in opstand teen die Perse. Die eerste bekende praktiserende alchemis Tsou Yen is ongeveer in hierdie jaar gebore


Richard Parkes Bonington (25 Oktober 1802 - 23 September 1828) het in die 19de eeu verskeie nuwe waterverftegnieke ontwikkel soos bv die "getrekte" laag tegniek wat gebruik was vir landskappe en figure. Hierdie artikel is ’n saadjie. Voel vry om Wikipedia te help deur dit uit te brei.


Sparta (Grieks: Σπάρτη) was die hoofstad van Lakonië in antieke Griekeland en was vir eeue lank een van die belangrikste stadstate van Griekeland. Die stad is in die noorde van die sentrale Lakoniese vlakte geleë op die Peloponnesiese skiereiland, op die regteroewer van die Eurotas. Danksy ŉ eensydige gerigtheid op die militêre lewe, het Sparta in die 6e eeu v.C. tot die magtigste stad in Griekeland ontwikkel. Sparta het 'n besondere posisie tussen die ander Griekse stede ingeneem deurdat 'n klein groep burgers (homoioi of gelykes) 'n groot groep onderdane oorheers het. In die 4e eeu v.C. het Sparta ŉ groot nederlaag teen Thebe gelei en nooit daarvan herstel nie. In dieselfde eeu het die stad onder Romeinse beheer gekom. Dit is veral die Spartaanse opvoeding en die politieke stelsel wat geleerdes vandag nog interesseer. Oor die oudste geskiedenis van Sparta (ook Lakedaimon genoem) is daar nog minder bekend as oor die ander Griekse stede, onder meer omdat die Spartane heelwat later as die ander Grieke, eers in die 3e eeu v.C, met die geskiedskrywing van hulle streek begin het.


Vierkante kilometer (simbool vk km of km²) is 'n SI-eenheid vir oppervlak. Dit is 'n afgeleide SI-eenheid, en is gelyk aan: die oppervlakte van 'n vierkant met sye wat elk een kilometer lank is 1 000 000 m² 100 hektaar 0,386 102 vierkante myl (landmyl) 247,105381 akker Square kilometre by die Engelse Wikipedia


Boor kan na een van die volgende verwys: Boor, 'n chemiese element met simbool B en atoomgetal 5. Boormasjien, 'n apparaat wat gebruik word om gate te boor. Boorpunt, 'n insetstuk aan die voorkant van 'n boormasjien. Boor, die aksie waartydens 'n boormasjien gebruik word. Boor(-wydte), die afmeting van 'n enjinsilinder se deursnee; gewoonlik saam met die "slag" gespesifiseer.


Dinsdag is die weeksdag tussen Maandag en Woensdag. Die Engelse naam is afkomstig van die Germaanse god Tyr en beteken "Tyr se dag". Dinsdag voor Vaste (ook genoem Mardi Gras - "vet Dinsdag") gaan die vastyd vooraf in die Christelike kalender. Swart Dinsdag in die Verenigde State van Amerika verwys na 29 Oktober 1929, die begin van die groot aandelemarkineenstorting van 1929. Dit was die Dinsdag ná "Swart Donderdag", wat die begin van die Groot Depressie aangedui het. In die Griekse wêreld word Dinsdag as 'n rampspoedige dag gesien as gevolg van die val van Konstantinopel. Dieselfde geld in Spaanssprekende wêreld, waar 'n spreekwoord En martes, ni te cases ni te embarques lui: Moenie trou of 'n reis begin op 'n Dinsdag nie. (en) Where Tuesday Got Its Name Geargiveer 25 Februarie 2006 op Wayback Machine Dae van die week Sondag | Maandag | Dinsdag | Woensdag | Donderdag | Vrydag | Saterdag


Die President van Suid-Afrika is die staatshoof en regeringshoof onder Suid-Afrika se Grondwet. Vanaf 1961 tot 1994 was die staatshoof bekend as die Staatspresident. Die President word verkies deur lede van die Parlement en is gewoonlik die leier van die grootste party. Sedert die eerste veelrassige verkiesing op 27 April 1994 is hierdie party die ANC. Die eerste President wat volgens die nuwe Grondwet verkies is, was Nelson Mandela, wie deur Thabo Mbeki in 1999 opgevolg is. Onder die tussentydse Grondwet (vanaf 1994 tot 1996) was daar 'n Regering van Nasionale Eenheid waarin 'n parlementslid van die grootste opposisieparty geregtig was op die posisie van Adjunkpresident. Tesame met Mbeki het die laaste Staatspresident, F.W. de Klerk, ook gedien as Adjunkpresident in sy amp as leier van die Nasionale Party wat die naasgrootste party in die nuwe Parlement was. De Klerk het egter uitgetree en in opposisie van sy party gegaan. 'n Vrywillige koalisieregering bestaan steeds onder die nuwe Grondwet (wat in 1996 aanvaar is), alhoewel daar sedertdien geen aanstellings van opposisiepolitici in die pos van adjunkpresident gemaak is nie.


Die Drie Koninkryke van Korea was die koninkryke van Goguryeo, Baekje en Silla, wat die Koreaanse skiereiland en Mantsjoerye in beslag geneem het, tussen die eerste eeu v.C. en 7e eeu n.C. Ander kleiner koninkryke en stamstate het voor en gedurende die Drie Koninkryke-periode bestaan, insluitend Gaya, Dongye, Okjeo, Buyeo, Usan, Tamna, ens. Regeerders van Korea Lys van Korea-verwante onderwerpe Hierdie artikel is ’n saadjie. Voel vry om Wikipedia te help deur dit uit te brei.


In sy teorie van psigoanalise wou Sigmund Freud die werking van die onderbewuste verstand verduidelik deur te kenne te gee dat dit 'n spesifieke struktuur het. Hy het vorendag gekom met die gedagte dat die self in drie dele verdeel is: die Ego, die Superego en die Id. Die algemene bewering dat die verstand nie 'n monolitiese of homogene ding is nie, het steeds enorme invloed op mense buite die sielkunde. Die antieke Grieke het ook die siel in drie dele van hulle eie verdeel, met slegs een deel in gemeen. Die Griekse dele was die begerende deel (wat soortgelyk is aan dit wat ons die id noem, maar sonder soveel implikasie van onderdrukte afwykende seksualiteit), die geestelike deel en die redenerende deel. Die Id (Latyn, "it" in Engels, "Es" in die oorspronklike Duits) stel die primêre denkproses voor – ons mees primitiewe behoeftebevredigingstipe gedagtes. Die Id, het Freud gestel, maak deel uit van jou onderbewuste verstand. Dit is georganiseer rondom die primitiewe instinktelike dryfkragte van seksualiteit, aggressie en die behoefte aan onmiddellike bevrediging.


Seinverwerking is die manipulasie, versterking en interpretasie van seine. 'n Sein kan gedefinieer word as inligting oor die gedrag en eienskappe van verskynsels. Voorbeelde van seine is klank, beelde of metings oor tyd van bv. temperatuur. Seinverwerking kan op analoog of digitale seine toegepas word. In baie toepassings word 'n analoog sein na 'n digitale sein omgeskakel deur 'n analoog-na-digitale-omsetter waarna die seinverwerking dan op die digitale sein uitgevoer word. 'n Voorbeeld van hierdie omsetting is 'n digitale kamera waar die analoogsein van die lig van die voorwerp deur 'n sensor na 'n digitale sein omgeskakel word wat dan deur die digitale kamera verwerk en gestoor kan word. Tipiese gebruike van seinverwerking is: Kondisionering van seine vir transmissie, soos in telekommunikasie Verbetering van seinkwaliteit, soos klankverwerking tydens 'n musiek konsert Om sekere belangrike komponente in seine te identifiseer. As die gemete sein bv. temperatuur oor tyd is, kan seinverwerking gebruik word om skielike veranderings in temperatuur te identifiseer. Seinverweking word toegepas in 'n groot verskeidenheid velde. Van die toepassings word hieronder gelys.


Fang (Pangwe, Faŋ, Paŋwe) is 'n Afrika-taal, verwant aan Bulu. Dit word in Wes-Afrika, onder ander Rio Muni gepraat. (en) "Ethnologue: Languages of the World, Seventeenth edition, Fang". Ethnologue. Geargiveer vanaf die oorspronklike op 3 Junie 2020. Besoek op 25 April 2016.


'n Wiki of wiki (met 'n kleinletter; van wikiwiki, Hawais vir 'snel'; uitgespreek "whiekie" of "wiekie") is 'n webwerf (of ander dokumentversameling) wat 'n gebruiker toelaat om inhoud by te voeg, net soos in 'n Internetforum, maar maak ook die verandering daarvan deur enige ander gebruiker moontlik. Die term Wiki kan ook verwys na die samewerkende sagteware wat ingespan word om só 'n webwerf te bedryf; sien Wiki-sagteware. "Wiki" (met 'n hoofletter) en "WikiWikiWeb" word soms gebruik om na die Portland Pattern Repository te verwys, wat geag word as die eerste wiki ooit. Voorstaanders van hierdie gebruik stel 'n kleinletter-"w" voor om te onderskei tussen die generiese terme hier beskryf. "Wiki wiki" kom van die Hawaise term vir "flink" of "uiters vinnig". Soms word "wikiwiki" of "WikiWiki" gebruik in plaas van "wiki". Die terme is uitruilbaar, alhoewel die voorafgaande verskillende standpunte oor letterkas ook soortgelyk van toepassing is.


Die woord Swazi kan na verskillende dinge verwys: Iets geassosieer met die land eSwatini. Die etniese groep, die Swazi's. Die taal, Swazi. 'n Handelsmerk vir klere in Nieu-Seeland.


Somertyd (Engels: Daylight Saving Time of DST) is die tydsone wat aan 'n streek toegeken word vir 'n gedeelte van die jaar, gewoonlik 'n uur vorentoe vanaf die standaard amptelike tydsone. Die stelsel is ontwerp om daglig te "spaar" (teenoor om dit te mors, deur byvoorbeeld te slaap terwyl die son skyn). Die amptelike tyd word vorentoe gestel tydens die lente- en somermaande, sodat die aktiewe werks- en skoolure beter met die ure van daglig ooreenstem. In Suid-Afrika word hierdie stelsel nie gebruik nie; in Europa bestaan somertyd sedert 1980, alhoewel die eerste tydsverandering al 1916 in Duitsland tydens die Eerste Wêreldoorlog plaasgevind het. Tydens die Tweede Wêreldoorlog het die sogenaamde "oorlogstyd" bestaan, waar die horlosies een uur vorentoe gestel is, en tydens die somermaande nog 'n uur bygesit is. Die doel was die besparing van energie deur die langer periodes van daglig. Vandag bestaan somertyd in Europa, Kanada, die Verenigde State van Amerika (daar bestaan verskille van deelstaat tot deelstaat), Australië, Nieu-Seeland en Suid-Amerika. Algeheel bestaan die stelsel in 70 lande.


IT is die afkorting vir onder andere: Inligtingstegnologie Instituut vir tegnologie: Ierland Italië se landkode in ISO 3166-1 alpha-2


Die nasionale vlag van Suid-Afrika is op 20 April 1994 in die Staatskoerant afgekondig en op 27 April 1994 amptelik in gebruik geneem. Die vlag is reghoekig en het ’n ewe groot rooi (bo) en blou (onder) horisontale band, wat deur ’n middelste groen band geskei word. Die groen band vertak in ’n horisontale Y-vorm, waarvan die twee bene in die hoeke aan die vlagpaal se kant eindig. Binne-in die twee groen bene is ’n swart driehoek, wat met goue strepe geskei word. Die rooi en blou band word deur wit strepe van die groen band geskei. Die bane aan die wapperkant het ’n verhouding van 5:1:3:1:5. Die vlag van Suid-Afrika is in Maart 1994 deur die destydse Suid-Afrikaanse staatsheraldikus Frederick Brownell ontwerp en aan die begin van die algemene verkiesing van 1994 goedgekeur. Die nuwe nasionale vlag is gekies om die land se nuwe demokrasie aan die einde van apartheid te simboliseer en het die vlag vervang wat van 1928 af gebruik is.


Bangkok (Thai: กรุงเทพมหานคร, Krung Thep; amptelik กรุงเทพมหานคร, Krung Thep Maha Nakhon [kruŋ tʰêːp máʔhǎː náʔkʰɔːn] luister (hulp·inligting); seremoniële naam: กรุงเทพมหานคร อมรรัตนโกสินทร์ มหินทรายุธยามหาดิลก ภพนพรัตน์ราชธานีบุรีรมย์ อุดมราชนิเวศน์ มหาสถานอมรพิมาน อวตารสถิต สักกะทัตติยะ วิษณุกรรมประสิทธิ์ Krung Thep Maha Nakhon Amon Rattanakosin Mahinthara Yutthaya Mahadilok Phop Noppharat Ratchathani Burirom Udom Ratchaniwet Maha Sathan Amon Phiman Awatan Sathit Sakkathattiya Witsanukam Prasit luister (hulp·inligting)) is sedert 21 April 1782 die hoofstad van Thailand en is met 'n bevolking van 8,3 miljoen ook die grootste stad van dié land, met 12,6 persent van die nasionale bevolking. In 2018 word die bevolking geskat ongeveer 10 miljoen mense. Ongeveer die helfte is migrante van ander Thaise provinsies. Die stad is net noord van die Golf van Thailand geleë. Suid van Bangkok mond die Chao Phraya in die Golf van Thailand uit. "Table 1 Population by sex, household by type of household, changwat and area" (PDF). The 2010 Population and Housing Census: Whole Kingdom. popcensus.nso.go.th. National Statistical Office. 2012. Geargiveer vanaf die oorspronklike (PDF) op 12 Maart 2019. Besoek op 5 Januarie 2019.


Hierdie artikel handel oor die Duitse hoofstad. Vir ander gebruike, sien Berlyn (dubbelsinnig). Berlyn (Duits: Berlin, [bɛɐ̯ˈliːn], luister (hulp·inligting)) is die hoofstad van Duitsland en is die grootste stad in dié land wat sowel oppervlakte as bevolking betref. Die stad het 'n bevolking van 3,67 miljoen van binne die stadsgrense en sowat 4,5 miljoen in die metropolitaanse gebied wat onder meer Potsdam insluit. Die getal buitelandse inwoners het op 31 Desember 2015 545 668 beloop (oftewel 15,5 persent van die land se totale bevolking). Die grootste Turks- en Russiessprekende gemeenskappe word hier in Europa aangetref. Berlyn is tans die grootste stad in die Europese Unie met een van die grootste metropolitaanse gebiede. Administratief bestaan Berlyn tans uit twaalf distrikte wat verder verdeel word in 96 stadsdele. Berlyn is in die noordooste van Duitsland geleë en word in sy geheel omring deur die deelstaat Brandenburg.


HD-DVD (High Definition Digital Versatile Disc) was naas die Blu-ray Disc een van die twee nuwe DVD-standaarde vir High Definition-televisie en -rolprente wat deur die DVD Forum as die opvolger van die DVD-standaard voorgestel is. Die HD-DVD het die voordele van die DVD, wat tot dusver die mees suksesvolle oudio-video-produk is, met verbeterde funksionaliteit, 'n groter stoorkapasiteit en realistiese weergawe van beeld en klank verbind. 'n Groter kapasiteit van sowat 15 GB (eenlaag-HD-DVD) en 30 GB (dubbellaag-HD-DVD) het verseker dat die miljoene kleure, skerpe details en ruimtelike indruk van die HDTV-standaard met HD-DVD-spelers weergegee kon word. Danksy die nuwe blou-laser-tegnologie kon tot by 8 ure se HD-rolprente met 1 125 beeldlyne of 48 ure se gewone standaard-DVD-resolusie met 525 (NTSC) of 625 beeldlyne (PAL) gestoor word. Die HD-DVD-formaat het 'n groot verskeidenheid resolusies behels, wat van lae-resolusie standaard-televisie (soos in die geval van die oorspronklike DVD-formaat) tot by HDTV-formate met 720p, 1080i en 1080p gestrek het.


Met Maxwell se vergelykings word daar na 'n groep parsiële differensiaalvergelykings verwys, wat beskryf hoe magneetvelde en elektriese velde mekaar beïnvloed en oor tyd verander. Hulle beskryf en verklaar 'n verbasende groot aantal fisiese verskynsels, waaronder die werking van stroombane en die gedrag van elektromagnetiese straling (soos lig). Saam met Newton se bewegingswette, en die Lorentzkrag, vorm hulle die basis van die Klassieke fisika. Die oorspronklike formulering van die vergelykings is deur die Skotse wiskundige en fisikus James Clerk Maxwell ontwikkel tusen 1861 en 1862. Dit was in 'n ingewikkelde vorm geskryf, wat van elektriese en magnetiese potensiale gebruik gemaak het, en het uit 20 vergelykings in 20 veranderlikes bestaan. In 1884 word daar 'n veel eenvoudiger maar gelykstaande weergawe deur Oliver Heaviside gepubliseer. Deur Maxwell se vergelykings in 'n vektoranalise raamwerk te herskryf, het hy hulle verkort tot slegs vier vergelykings. Dit het die moderne vorm van Maxwell se vergelykings geword. Die veranderlikes wat deur die vergelykings beskryf word is die elektriese veldsterkte E {\displaystyle \mathbf {E} } en sy gepaardgaande diëlektriese verplasing D {\displaystyle \mathbf {D} } , sowel as die magnetiese induksie B {\displaystyle \mathbf {B} } en sy gepaardgaande magnetiese veldsterkte H {\displaystyle \mathbf {H} } .


Bronne van die Suid-Afrikaanse Reg sluit in: Grondwet van 1996 Nasionale Wetgewing Provinsiale Wetgewing Plaaslike proklamasies en ordinansies Romeins-Holandse reg/gewoontereg Regspraak Hierdie artikel is ’n saadjie. Voel vry om Wikipedia te help deur dit uit te brei.


'n Seshoek of heksagoon is 'n veelhoek met ses hoeke en ses sye. "Hexa" is die Griekse woord vir "ses", terwyl "gonos" Grieks is vir "hoek". 'n Gewone seshoek se binnehoeke is gelyk aan 120° en sy sye is ewe lank. Sulke seshoeke pas perfek langs mekaar en 'n plat vlak kan met seshoeke gebou word sonder dat daar enige oop spasies bestaan. Die waskoeke van bye is 'n voorbeeld hiervan in die natuur. Die oppervlak van 'n gewone seshoek met die sylengte gelyk aan a {\displaystyle a\,\!} kan voorgestel word deur: A = 3 3 2 a 2 ≃ 2.59808 a 2 . {\displaystyle A={\frac {3{\sqrt {3}}}{2}}a^{2}\simeq 2.59808a^{2}.} Die omtrek van 'n gewone seshoek met die sylengte gelyk aan a {\displaystyle a\,\!} is 6 a {\displaystyle 6a\,\!} , die maksimum deursnee is 2 a {\displaystyle 2a\,\!} en die minimum deursnee a 3 {\displaystyle a{\sqrt {3}}\,\!} .


Die Joodse Museum in Berlyn, wat in 1999 as die grootste Joodse museum in Europa ingewy is, behandel 2 000 jaar se Duits-Joodse geskiedenis en die wisselvallige betrekkinge tussen Jode en Nie-Jode in Duitsland. Die museum huisves 'n permanente asook verskillende wisselende uitstallings, 'n omvattende argief, die Rafael Roth Learning Center en 'n aantal navorsingsinstellings. Die verskeie afdelings dokumenteer almal Joodse kultuur en Joods-Duitse geskiedenis. Die museum-kompleks in die Berlynse stadswyk Kreuzberg behels 'n historiese gebou in die barok-styl en 'n nuwe gebou met 'n kenmerkende kronkelende vorm, wat deur die Amerikaanse argitek Daniel Libeskind ontwerp is en 'n gebarste Dawidster simboliseer. Die museum word deur 'n federale Duitse stigting onder die leiding van W. Michael Blumenthal bestuur en was in 2012 met 720 000 besoekers een van die mees besoekte museums in Berlyn. Persmededeling van die Joodse Museum, 11 Januarie 2013. Besoek op 28 Mei 2015 Wikimedia Commons het meer media in die kategorie Joodse Museum in Berlyn. (de) (en) Amptelike webwerf Koördinate: 52°30′5″N 13°23′44″O / 52.50139°N 13.39556°O / 52.50139; 13.39556


Die breedtegraad (met φ aangedui) is die geografiese koördinaat wat die ligging gee van 'n plek op 'n hemelliggaam (meestal die Aarde) Noord of Suid van die Ewenaar. Die klimaat en weer van 'n streek is grootliks afhanklik van sy breedtegraadligging. Die breedtegraad kan saam met die lengtegraad gebruik word om 'n plek se geografiese ligging aan te dui. Op Aarde is die breedtegraad 'n hoekmeting wat strek vanaf 0° by die Ewenaar tot 90° by die pole, met die byvoeging van noorderbreedte (in die Noordelike halfrond) of suiderbreedte (in die Suidelike halfrond). Ander belangrike breedtesirkels is die Kreefskeerkring by 23°27′ Noord, die Steenbokskeerkring by 23°27′ Suid, die Arktiese Sirkel by 66°33′ Noord en die Antarktiese Sirkel by 66°33′ Suid. Slegs by liggings tussen die twee keerkringe is dit moontlik vir die son om reg bo in die lug te wees. Slegs Noord van die Arktiese sirkel of Suid van die Antarktiese sirkel is die middernagson moontlik. Alle liggings teen 'n gegewe breedtegraad word saamgegroepeer op 'n breedtelyn of parallel, omdat hulle in dieselfde vlak lê en al hierdie vlakke ewewydig aan die Ewenaar is.


Eksentrisiteit is ’n term wat gebruik word om te verwys na die wentelbaan van ’n hemelliggaam wat afwyk van ’n sirkelvorm, die wentelbaan is dus eksentries. Die eksentrisiteit van die wentelbaan is ’n belangrike parameter wat die vorm van die baan definieer en kan beskou word as die mate waarin die wentelbaan van ’n sirkel afwyk. Die eksentrisiteit ( e {\displaystyle e\,\!} ) word baie presies gedefinieer vir alle sirkelvormige, elliptiese, paraboliese en hiperboliese bane en kan die volgende waardes hê: Vir sirkelvormige wentelbane: e = 0 {\displaystyle e=0\,\!} , Vir elliptiese wentelbane: 0 < e < 1 {\displaystyle 0<e<1\,\!} , Vir paraboliese wentelbane: e = 1 {\displaystyle e=1\,\!} , Vir hiperboliese wentelbane: e > 1 {\displaystyle e>1\,\!} . Die eksentrisiteit van ’n wentelbaan kan bereken word as die grootte van die eksentrisiteitsvektor: e = | e | {\displaystyle e=\left|\mathbf {e} \right|} waar: e


Die ewenaar is 'n denkbeeldige lyn op die aardoppervlak wat ewe ver van die Noordpool en Suidpool is. Dit verdeel die aarde in 'n Noordelike en 'n Suidelike halfrond. Die ewenaar dien as verwysing deurdat die breedtegraad daarvan volgens definisie nul (0) is. So kan dit gebruik word om die geografiese breedtes van ander liggings aan te dui. Die diameter van die aarde by die ewenaar is ongeveer 12 756 km en daarom is die lengte van die ewenaar om die aarde ongeveer π × 12 756 = 40 075 km. Die aarde se rotasiespoed as gevolg van die wenteling van die aarde om sy eie as, is die vinnigste by die ewenaar, ongeveer 1670 km/h. By die pole is hierdie spoed die stadigste, sowat 0 km/h. Wind waai egter nie harder of vinniger by die ewenaar nie, aangesien die aarde se atmosfeer net so vinnig saamdraai. Die son is twee keer per jaar in 'n posisie regoor die ewenaar. Gebiede wat op die ewenaar lê is baie warm en het nie onderskeidelike seisoene soos gebiede meer Noord of Suid nie, alhoewel daar wel onderskeid tussen droë en nat tydperke gemaak kan word.


Viëtnam (Viëtnamees: Việt Nam, [viət˨ næm˧], luister (hulp·inligting), letterlik: "Viët van die suide"), amptelik die Sosialistiese Republiek Viëtnam (Cộng hòa xã hội chủ nghĩa Việt Nam, luister (hulp·inligting)), is 'n sosialistiese republiek in Suidoos-Asië. Dit beslaan 'n oppervlakte van 331 212 km² en het 'n bevolking van 94 569 072 in 2016 gehad. Die hoofstad is sedert die hereniging van Noord- en Suid-Viëtnam in 1976 Hanoi en die grootste stad is Ho Chi Minh-stad (voorheen Saigon). Van die ander nedersettings sluit in Can Tho, Da Nang, Dong Hoi, Hai Phong, My Thuy, Nha Trang en Vung Tau. Viëtnam is die mees oostelike land van Indo-China. Dit is oos van Kambodja en Laos, suid van die Volksrepubliek China en op weskus van die Suid-Chinese See geleë. Daarbenewens deel Viëtnam in die Suid-Chinese See maritieme grense met Filippyne, Maleisië en Indonesië in die ooste en suide, asook Thailand in die Golf van Thailand in die weste.


Roland Barthes (Cherbourg, Normandië, 12 November 1915 – Parys, 26 Maart 1980) was 'n Franse letterkundige kritikus, literêre- en sosiale teoretikus, filosoof en 'n semiotikus. Barthes se werk het baie areas gedek en hy het baie skole van teorie beïnvloed, insluitende strukturalisme, semiotiek, eksistensialisme, Marxisme en poststrukturalisme. Hy was die seun van skeepsoffisier Louis Barthes, wat in 'n geveg in die Noordsee gesterf het nog voor Roland een jaar oud was. Sy ma, Henriette Barthes, en sy tante en ouma het hom grootgemaak in die Franse stad Bayonne. Hy het hier ook sy eerste blootstelling aan kultuur gekry te danke aan sy musikale tante wat hom klavier leer speel het. In sy negende jaar het hy saam met sy ma na Parys getrek en dit is hier waar hy gewoon het tot en met volwassenheid (alhoewel sy provinsiale wortels hom sy hele lewe lank sterk bygebly het). Barthes het as 'n student baie potensiaal getoon en het die tydperk tussen 1935 en 1939 by die Sorbonne gespandeer en 'n lisensie in klassieke letterkunde verwerf.


Alan Leonard (Gareth) Hunt (Londen, 7 Februarie 1942 - Redhill, Surrey, 14 Maart 2007) was 'n Britse akteur. Hy was bekend vir sy rol as Mike Gambit in Die Wrekers (The New Avengers). Verder het hy rolle in onder ander Upstairs, Downstairs, Doctor Who en EastEnders gehad. Hy was 'n neef van die aktrise Martita Hunt. Gareth Hunt is op die ouderdom van 65 aan kanker oorlede. Hierdie artikel is ’n saadjie. Voel vry om Wikipedia te help deur dit uit te brei.


Gaskons (Frans: Gascon [gaskɔ̃]) is 'n dialek van die Oksitaanse taal wat hoofsaaklik in die suidweste van Frankryk in die historiese provinsies Gaskonje en Béarn gepraat word. Slegs Aranees, 'n suidelike Gaskonse dialek word in Spanje gepraat. Aranees is aansienlik deur Katalaans en Aragonees beïnvloed. Die invloed onderskei dit van die dialekte van Gaskonje wat in Frankryk gepraat word. Aranees is mede-amptelik met Spaans en Katalaans in die Val d'Aran. In Frankryk word Gaskons spesifiek in die volgende départements gepraat: 'n deel van Pyrénées-Atlantiques, Hautes-Pyrénées, Landes, Gers, die grootste deel van Gironde, 'n deel van Lot-et-Garonne, 'n deel van Haute-Garonne, en 'n deel van Ariège; en in die klein Spaanse vallei Val d'Aran, in die noordweste van Katalonië. Wêreldwyd word dit deur 253 814 mense gepraat. Die woord gascon het die dieselfde etimologiese herkoms as die buurtaal Baskies (Gaskons: basc, Frans: basque, Spaans: vasco van die Latynse stam vasco/vasconem). Dit is 'n Galloromaanse uitspraakvariant van die Germaanse woord waskon.


Daljosafat (ook Dal Josafat of Dal van Josafat) is 'n nywerheidsgebied in die vallei tussen Wellington en die Paarl geleë. Die meeste van die Paarl se nywerhede is hier gevestig. 'n Begraafplaas vir die Hugenote is hier aangelê. Die Afrikaanse taalstryder en eerste redakteur van Di Patriot, ds. Stephanus Jacobus du Toit is in 1847 hier gebore en sy broer die Hervormde predikant ds. C.W. du Toit vyf jaar vantevore. Talle van die Afrikaanse Patriotte is hier begrawe. Die naam kom uit die Bybel, en verwys na die oordeelsplek waarna in Joël 3:1-2 verwys word (1953-Vertaling): 1 Want kyk, in dié dae en in dié tyd wanneer Ek die lot van Juda en Jerusalem verander, 2 sal Ek al die nasies versamel en hulle na die dal van Jósafat laat aftrek, om daar met hulle 'n strafgerig te hou ter wille van my volk en my erfdeel Israel wat hulle onder die nasies verstrooi het, en my land wat hulle verdeel het.


Pap is 'n eenvoudige gereg wat gemaak word met melk (of water) en een of ander graanproduk. Daar word gereeld ook suiker, sout of botter by verskeie papdisse gevoeg. Pap word meestal as ontbyt geëet, alhoewel dit in sommige kulture (en ook die Middeleeue) as nagereg bedien word. In ander kulture vorm pap 'n groot deel van die daaglikse dieet en kan ter eniger tyd van die dag geëet woord; byvoorbeeld in Afrika, waar pap wat van mieliemeel gemaak word, uiters gewild is. Pap was oorspronklik 'n gereg met meer of minder grof gemaalde graan of ander bestanddele, wat in water of ander vloeistowwe gekook is, totdat dit dikvloeibaar tot halfvas was. Dit is die oudste en eenvoudigste metode om 'n graangereg te maak, waarvan later platbrode en – ná die uitvinding van oonde en suurdeeg – moderne broodsoorte en bier afgelei is. Die presiese datum vir die ontstaan van pap as 'n stapelvoedsel is nie bekend nie. Die oudste historiese oorlewerings tussen 3000 en 2800 v.C. verwys na pap en nouverwante platbrode as die belangrikste geregte.


Onderstaande is 'n lys van kommandeurs en goewerneurs van die Kaapkolonie (Kaap die Goeie Hoop en omgewing). Tydens die bewind van die Verenigde Oos-Indiese Kompanjie aan die Kaap is die rang van Kommandeur vanaf 1691 tot Goewerneur verhoog.


Hierdie artikel handel oor die politieke party in Suid-Afrika. Vir ander gebruike, sien Konserwatiewe Party (dubbelsinnig). Die Konserwatiewe Party was die amptelike opposisie in die Suid-Afrikaanse Parlement van 6 Mei 1987 tot en met die eerste demokratiese verkiesing in die land op 27 April 1994, toe die party geweier het om aan die nierassige verkiesing deel te neem en daarmee irrelevant geword het. In die laat 1970's en vroeë 1980's het daar toenemend spanning ontstaan binne die Nasionale Party tussen die voorstanders van beperkte hervorming en dié wat daarteen gekant was. Die behoudendes (sg. "verkramptes") onder leiding van dr. Andries Treurnicht het hoofsaaklik gehandel oor veelrassige sport, die politieke lotgeval van die bruin mense en Indiërs, veral hulle plek in die Suid-Afrikaanse samelewing in die algemeen. Die spanning is in Februarie 1982 op die spits gedryf toe eerste minister P.W. Botha die grondslag vir magsdeling tussen die wit, bruin en Indiërbevolking hergedefinieer het. Dr. Treurnicht en sy volgelinge het volgehou die grondwetlike voorstelle, soos in 1977 deur die kiesers gesteun, het neergekom op aparte parlemente vir elke groep.


Mark kan na die volgende onderwerpe verwys: Mark Shuttleworth, 'n Suid-Afrikaanse bekende. Mark (ekonomie), die markomgewing in die studie van ekonomie. Mark, Gelderland, 'n dorpie in die Nederlandse provinsie Gelderland. Mark, Noord-Brabant, 'n rivier in die Nederlandse provinsie Noord-Brabant. Wikiwoordeboek het 'n inskrywing vir mark.


Strydig met die algemene opvatting, is kindermishandeling nie 'n nuwe verskynsel as gevolg van die hedendaagse stresvolle lewenswyse en hoë werkloosheidsyfer nie. Reeds in die antieke tye het kindermishandeling plaasgevind, maar dit is nie as sulks geïdentifiseer nie. Verandering in denkwyses aangaande sekere seksuele gebruike kan gesien word as 'n aanhoudende siklus eerder as 'n lineêre vooruitgang. Sekere gedrag was voorheen gesien as normaal, maar later is dieselfde gedrag gedefinieer as afwykend. 'n Seksuele gebruik kon in die antieke tye gesien word as normaal, maar namate die siening van die samelewing verander het ten opsigte van dié gebruik, só het hul houdings ook verander na een wat die seksuele gebruik definieer as immoreel. Later kan hulle dit selfs definieer as 'n kriminele oortreding en later selfs as sigopatologie. Maar soos tye en sienings verander het, kan die houdings selfs verder verander dat die seksuele misbruik van kinders weer gesien kan word as normaal. Met verloop van tyd het mishandeling van kinders op elke moontlike wyse gemanifesteer, fisies, emosioneel, deur verwaarlosing, seksuele uitbuiting en deur kinderarbeid. Kindermishandeling, soos vandag gedefinieer, was in die antieke tye aanvaarbare gedrag.


In rekenaarwetenskap verwys die kasstelsel na 'n versameling data wat duplikate van oorspronklike waardes is, maar wat op 'n ander plek op die rekenaar gestoor word. Kasstelsels word gebruik waar dit te veel moeite is om die oorspronklike data te haal, of om te reken, relatief tot die moeite wat dit sou wees om die kasgeheue te lees. Kasgeheue is dus 'n tydelike stoorarea waar data wat gereeld gehaal word, gestoor word vir spoediger toegang. Sodra die data in die kasstelsel gestoor is, hoef die rekenaar nie weer die data op die oorspronklike plek te gaan haal nie, maar kan dit eerder 'n kopie van die data in die kasstelsel gaan lees, sodat die gemiddelde tyd wat dit vat om data te prosesseer, verlaag kan word. 'n Newe-effek van gekasde data is dat dit nie altyd op datum is nie. Meeste kasstelsel sal ou data vir tyd opdis, tot dit verval en dan verfris word. 'n Goeie voorbeeld hiervan is Wikipedia-bladsye, waar (meestal anonieme) gebruikers nie altyd die nuutste wysigings sien nie.


Die Delphi-tegniek is die stelselmatige versameling van deskundige menings/inligting om in voorspellings te gebruik. Groepe kom nie van aangesig tot aangesig bymekaar nie. Hierdie tegniek word gebruik om algemene probleme op te los waar daar verskuilde agendas of persoonlike konflik is. Deelnemers werk alleen om oplossings vir die probleem te identifiseer. Hulle skryf dit neer en dien dit naamloos in. 'n Onbevooroordeelde waarnemer vergelyk hierdie idees en hersirkuleer dit. Die proses word herhaal totdat 'n oplossing bereik word waarmee almal saamstem. Die produkontwikkelingsbestuurder van 'n voorste kleremaatskappy kan hierdie tegniek gebruik om inligting onder deskundiges te versamel en só nuwe kleremodes vir tieners voorspel. Die produkontwikkelingsbestuurder is die sentrale figuur. Hy wil die insette van die deskundiges hê. Hy ontwikkel eerstens 'n vraelys wat hulle moet voltooi — eenvoudige vrae. Tweedens som hy die antwoorde op en gee terugvoer in die vorm van nóg 'n vraelys. Hierdie siklus kan herhaal word om ál die inligting, wat die produkontwikkelingsbestuurder nodig het, in te win. Dinamiese Bedryfstudies deur Esterhuyse · Horn · Liebenberg, Kagiso, 2005 Delphi Hierdie artikel is ’n saadjie. Voel vry om Wikipedia te help deur dit uit te brei.


Bouches-du-Rhône [buʃdyˈʀoːn] (Oksitaans: Bocas de Ròse) is 'n Franse département aan die Middellandse See en vernoem na die Rhône-rivier wat hier in die see uitmond. Sy prefektuur (hoofstad) is Marseille, sy onderprefekture Aix-en-Provence, Arles en Istres. Die département maak deel uit van die gewes Provence-Alpes-Côte d'Azur. Die eerste menslike nedersettings in die gebied van die huidige département het sowat 400 000 jaar gelede ontstaan. Sowat 25 000 jaar gelede het die destydse bewoners tonele uit hulle lewe op die byna ontoeganklike rotswande van die Cosquer-grot uitgebeeld. Hierdie muurskilderye is eers in die 20ste eeu ontdek. Sowat 2 600 jaar gelede is die destydse Massalia (tans Marseille) ná die huwelik van 'n Griekse seevaarder en 'n Liguriese prinses as die eerste stad in Frankryk gestig. Die stad is later ná 'n beleg van ses maande deur Gaius Julius Caesar en sy troepe ingeneem. Maar die Romeine was nie die laaste vreemde heersers nie. Die gebied is later nog deur die Wes-Gote, Boergondiërs en Oos-Gote verower.


Die Agulhas Nasionale Park is op die mees suidelike punt in Afrika, by Kaap Agulhas, geleë. Twee kusdorpe, L'Agulhas en Struisbaai, is naby die park. Die park is een van die kleinste in Suid-Afrika en beslaan slegs die gedeeltes rondom Kaap Agulhas. Desnieteenstaande bied die park huisvesting aan 2000 inheemse plantspesies, asook 'n vleiland wat beide voëls en amfibieë beskerm. Die volgende besienswaardighede word in die park aangetref: Die mees suidelikste punt in Afrika: 34° 49’ 58" suid en 20° 00’ 12’’ oos. Dit is by hierdie punt waar die Indiese en Atlantiese Oseane amptelik bymekaarkom. Die vuurtoring by Kaap Agulhas: dit is gebou om die eertydse ontdekkingsreisigers en handelskepe om die onstuimige see by Agulhas te laat verbyvaar. Die vuurtoring is die tweede oudste werkende vuurtoring in Suid-Afrika. 'n Unieke vuurtoring museum word binne aangetref. Skeepswrakke: verskeie skepe, ondermeer De Zoetendal, HMS Birkenhead en HMS Arniston het by of naby Kaap Agulhas op die rotse geloop. Dele van hierdie wrakke is by Bredasdorp se Skeepswrakmuseum te sien. Fynbos: honderde soorte inheemse fynbos word hier aangetref.


Die Mapungubwe Nasionale Park is in 1995 gestig om die area rondom die geskiedkundige Vhembe Dongola of Mapungubwe te bewaar. Mapungubwe beteken plek van die jakkals. Dié park is in die noordelike deel van die Limpopoprovinsie geleë en is 28 000 ha groot. Die naaste dorpe is Musina (voorheen Messina), 90 km oos van die park en Alldays, 58 km suidwaarts. Die hoogte bo seevlak wissel van 300 tot 780 m. Die grenspos Pontdrif is net wes van die park. Onder die wildspesies wat in die park aangetref word tel elande, bosvarke, kameelperde en waterbokke. Die vernaamste besienswaardighede in Mapungubwe is die volgende: Die verlore stad: 'n Afrikabeskawing het hier gewoon tussen 1200 en 1270. Kunsskatte soos die goue renoster is hier gevind. Soogdiere: die Groot Vyf kan hier besigtig word. Landskap: Sandsteenformasies, mopanie-bosveld en rivierwoud word in die park aangetref. Oorgrenspark: 'n ooreenkoms is met Botswana en Zimbabwe onderteken om 'n oorgrensbewaararea te vestig. Mapungubwe-koppie van die noordekant gesien. Links Botswana, regs Zimbabwe. Samevloeiing van die Limpopo- en Shashe-riviere. Sandsteenrotse in die park. Plankstaproete in die park.


Figueres (Kastiliaans: Figueras, Katalaans: Figueres) is die hoofstad van die comarca (distrik) Alt Empordà, in die provinsie Girona, Katalonië, Spanje. Die dorp het ongeveer 45 000 inwoners en is 50 m bo seespieël. Die gebied waar Figueres vandag gelë is, is reeds vir 3000 jare bewoon. 200 voor Christus het die Grieke gekom, Rhodes en die Griekse ryk gevestig en die eerste, moderne beskawing in die gebied gevestig. 500 jaar later het die Romeine die grondgebied verower, die paaie 'Via Dometica' en 'Via Augusta' aangelê en Figarias en Juncaria gestig. In 1267 ken Koning Jaume Figueres gemeentestatus toe. Oor die loop van die jare ontwikkel die dorp tot die hoofstad van die Alt Empordà. Die Sant Pere kerk en sommige straatjies om die kerk dateer uit die middeleeue. In die 14de eeu is 'n paar belangrike strate onder bevel van Koning Pere gebou. Nadat die dorp in 1419 die reg verkry het om feeste te hou is die eerste 'Santa Creu' fees gehou. Dit het 'n opswaai in die ekonomie veroorsaak en en gelei tot sterker handelsbande met die dorpe van die Pireneë en het die status van Figueres verhoog.


Feyenoord is 'n sokkerspan in die stad Rotterdam in Nederland. Feyenoord is in 1908 gestig. Volledige naam: Feyenoord Rotterdam Bynaam: Stadionclub Opgerig: 19-07-1908 Stadion: De Kuip Kapasiteit: 51 577 Voorsitter: Dick van Well Afrigter: Giovanni van Bronckhorst Kompetisie: Eredivisie Nasionale kampioen: 1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017 Bekerwenner: 1930, 1935, 1965, 1969, 1980, 1984, 1991, 1992, 1994, 1995, 2008, 2016, 2018 Johan Cruijff-skaal (Superbeker): 1991, 1999, 2017, 2018 Europacup I: 1970 UEFA-beker: 1974, 2002 Wêreldbeker: 1970 Intertoto-beker: 1958, 1959, 1967, 1968, 1973


Fabianus was die twintigste pous van die Rooms-Katolieke Kerk. Pous Fabianus wat ook Flavius genoem word, is volgens legende (beskryf deur Eusebius) gekies toe 'n duif op sy kop kom sit het. Hy was nie 'n biskop nie en ook nie 'n inwoner van Rome nie. Op 10 Januarie 236 volg hy Pous Anterus op en word in 250 opgevolg deur Pous Cornelius. Die naam ‘Fabianus’ beteken ‘uit die geslag van die Fabiërs’. Fabianus se pontifikaat word gekenmerk deur organisasie en uitbreiding. Hy het mense aangestel om die dade van die martelare op te teken. Hy het ook keiser Philippus en sy seun gedoop. Hy lê die grondslag vir die latere hiërargiese stelsel van die kerk deur sewe biskoppe vanuit Rome as sendelinge na die huidige Frankryk uit te stuur: Gatianus na Tours Trophimus na Arles Paulus na Narbonne Saturninus na Toulouse Dionisius na Parys Austremonius na Clermont Martialis na Limoges. Die uitsending was moontlik nie sy werk nie omdat dit eers plaasgevind het na die Christenvervolging van keiser Trajanus Decius, waartydens Fabianus op 10 Januarie 250 om die lewe gekom het.


Adelaide kan na een van die volgende verwys: 1 Adelaide, die hoofstad van Suid-Australië, 34°55′43″S 138°35′55″O / 34.92866°S 138.59863°O / -34.92866; 138.59863 1 Adelaide, Oos-Kaap, 'n dorp in Suid-Afrika.32°42′27″S 26°17′44″O / 32.70747°S 26.29564°O / -32.70747; 26.29564 (Adelaide, Oos-Kaap)


Ludwigsfelder FC is 'n sokkerklub uit Ludwigsfelde in die deelstaat Brandenburg in Duitsland. Die klub is in 1938 gestig as Rot-Weiß Ludwigsfelde en het veral werkers van die plaaslike Daimler-motorfabriek as lede getrek. Na die Tweede Wêreldoorlog is die klub deur die Geallieerdes ontbind, maar in 1946 heropgerig as SG Vorwärts Ludwigsfelde. In 1952 is die klub herdoop, eers na BSG Aufbau Ludwigsfelde, toe na BSG Traktor Ludwigsfelde en in 1953 na BSG Motor Ludwigsfelde. Na die hereniging van Duitsland is die klub weer herdoop na SG Motor Ludwigsfelde. Op 30 Mei 1996 het die sokkerafdeling onafhanklik geword as Ludwigsfelder FC, die huidige naam. Die klub het die Brandenburgischenpokal (Brandenburgbeker) in 2003 gewen en daarmee toegang gekry tot die hoofrondte van die DFB-Pokal, waar daar in die eerste rondte met 1-9 teen SV Werder Bremen verloor is. Amptelike klubblad Abseits Guide to German Soccer


Cachoeira do Sul is 'n nedersetting in die deelstaat Rio Grande do Sul in suidoostelike Brasilië. Dit is geleë op die koördinate 30°02'21″S, 52°53'38″W sowat 196 km vanaf die deelstaat se hoofstad, Porto Alegre, en 2226 km vanaf die federale hoofstad Brasília. Hierdie artikel is ’n saadjie. Voel vry om Wikipedia te help deur dit uit te brei.


Meubelstuk is 'n woord wat na voorwerpe soos stoele, tafels en kaste verwys. In ander woord, meubels is die versamelnaam vir ál die voorwerpe in 'n huis of gebou wat deur mense gebruik kan word om op te sit, te lê, of om kleiner goed in te stoor, soos linne of koppies. Meubels kan van hout, leer, plastiek, ensovoorts vervaardig word. In die Oudheid, met uitsondering van die tyd van die Romeinse Keiserryk, wat sterk op weelde ingestel was, is daar minder meubels as teenswoordig gebruik. Die meubels was nie juis gemaklik nie; die hedendaagse gemakstoel met sy ingeboude voetstoeltjie en verstelbare kopstuk en ruglening is tipies vir die 20e eeu. Ook in die Middeleeu is min soorte meubelstukke gebruik en hulle was dikwels meerdoelig: dit was byvoorbeeld tegelyk sitplek en bereplek. Die Middeleeuse meubelmaker was anoniem, maar die naam en ander gegewens van talle van sy 18e eeuse beroepsgenote was in die meeste gevalle bekend. Die name van die 19e-eeuse meubelmakers was egter ook onbekend omdat dit 'n tydperk was waarin die ou style bloot herhaal is.


Hierdie artikel handel oor die Latynse letter S. Vir ander betekenisse sien S (dubbelsinnig). Die letter S, s is die 19de letter van die moderne Latynse alfabet. In Navo se internasionale spellingsalfabet word S uitgespreek met die woord "Sierra". Wikimedia Commons het meer media in die kategorie S.


Hierdie artikel handel oor die letter C. Sien C (dubbelsinnig) vir ander gebruike. C, c is die derde letter van die Latynse alfabet. In Afrikaans word die letter uitgespreek as "see". In Navo se internasionale spellingsalfabet word C uitgespreek met die woord Charlie. Ć, ć Ĉ, ĉ Ç, ç Č, č Ċ, ċ Hierdie artikel is ’n saadjie. Voel vry om Wikipedia te help deur dit uit te brei.


SV Lurup is 'n sportklub uit die stadstaat Hamburg in Duitsland, veral bekend vir sy sokkerafdeling. Behalwe sokker, het die klub ook nog 23 ander afdelings, insluitend swem, tafeltennis, vlugbal, boks, fietsry, gimnastiek, atletiek, tennis, pluimbal en skaak. Die klub is in 1923 gestig en was aanvanklik 'n werkersklub wat aan die ATSB (Arbeitersport in Deutschland) se kompetisies deelgeneem het. In 1933 is werkersklubs in die Derde Ryk verbied en is die klub verplig om met FC Blau-Weiß Schenefeld saam te smelt as TSV Lurup-Schenefeld. Na die Tweede Wêreldoorlog is die klub deur die Geallieerdes ontbind, maar weer in 1946 herstig as TSV Lurup (na 1949 SV Lurup). Die huidige naam is in 1978 aangeneem. Die klub se grootste prestasie was om aan die einde van die 1983/84-seisoen (onsuksesvol) aan die uitspeelwedstryde om promosie na die 2. Bundesliga deel te neem. Die klub het in 2007, ondanks slegs 'n sesde plek in die Verbandsliga Hamburg, promosie ontvang na die Oberliga Noord, aangesien die beter geposisioneerde klubs nie vir 'n Oberligalisensie gekwalifiseer of daarvoor aansoek gedoen het nie.


Hierdie artikel handel oor die Latynse letter V. Vir ander betekenisse sien V (dubbelsinnig). Die letter V, v is die 22ste letter van die moderne Latynse alfabet. In Navo se internasionale spellingsalfabet word V uitgespreek met die woord "Victor". Wikimedia Commons het meer media in die kategorie V. Wikiwoordeboek het 'n inskrywing vir V. Hierdie artikel is ’n saadjie. Voel vry om Wikipedia te help deur dit uit te brei.


Die letter Z, z is die 26ste letter van die Latynse alfabet. In Navo se internasionale spellingsalfabet word Z uitgespreek met die woord "Zulu". Wikimedia Commons het meer media in die kategorie Z. Hierdie artikel is ’n saadjie. Voel vry om Wikipedia te help deur dit uit te brei.


Evaristus, was die vyfde pous van die Rooms-Katolieke Kerk, en het regeer van 98 tot 105. Sy voorganger was Pous Clemens I en sy opvolger was Pous Alexander I. Hy word ook Aristus genoem. Evaristus beteken ‘welgevallige’. Daar is maar min oor hom bekend. Volgens die Liber Pontificalis was hy van Griekse afkoms uit Antiogië, maar sy Joodse vader met die naam Judah, was uit Betlehem. Hy is tot pous verkies tydens die bewind van keiser Domitianus. Evaristus was die grondlegger van die kollege van kardinale, die liggaam wat later verantwoordelik sou word vir die verkiesing van pouse. Hoewel ongegrond, word hy as martelaar vereer. Evaristus is heilig verklaar deur die kerk en sy feesdag is 26 Oktober. Vertaal uit die Nederlandse Wikipedia. Maxwell-Stuart, P.G. (1997). Chronicle of the Popes. Thames Hudson Ltd., London. ISBN 0-500-01798-0 Evaristus, Saint. (2008). Encyclopædia Britannica. Deluxe Edition. Chicago: Encyclopædia Britannica. Kirsch, J.P. (1909). Pope St. Evaristus. In The Catholic Encyclopedia. New York: Robert Appleton Company.